Bike It Cilgeti yn codi mwy na £6,000 i elusennau | Wales Air Ambulance - Welsh\nBike It Cilgeti yn codi mwy na £6,000 i elusennau\nMae beicwyr o bob oedran wedi cymryd rhan yn Bike It 100 Cilgeti a chodi mwy na £6,000 i ddwy elusen.\nFis diwethaf aeth 170 o feicwyr, rhwng 11 a 30 oed, allan yn y tywydd poeth i godi £6,300 i Ambiwlans Awyr Cymru a Paul Sartori Hospice At Home.\nAeth y beicwyr ar dri llwybr gwahanol – 100 milltir, 75 milltir a 50 milltir, gan ddringo tua 7000, 5000 a 3500 o droedfeddi, yn y drefn honno, drwy gydol y digwyddiad heriol.\nTeithiodd y beicwyr a gwblhaodd y llwybr 100 milltir drwy Sir Benfro, Sir Gaerfyrddin a Cheredigion.\nUn o'r cyfranogwyr oedd Mandy Draper, sy'n codi arian i Ambiwlans Awyr Cymru, y cafodd ei bywyd ei achub gan feddygon yr elusen ar ôl damwain beicio erchyll bron i bum mlynedd yn ôl. Hwn oedd digwyddiad beicio swyddogol cyntaf Mandy, ar ôl iddi glywed na fyddai fwy na thebyg yn cerdded byth eto.\nErs ei damwain mae Mandy wedi codi miloedd o bunnoedd i'r elusen drwy redeg mwy na 40 o farathonau. Cwblhaodd y llwybr 75 milltir mewn amser da a dywedodd wrth y trefnwyr mai dyna oedd un o'r digwyddiadau beicio mwyaf cyfeillgar yr oedd erioed wedi cymryd rhan ynddo.\nCafodd y digwyddiad, a oedd wedi'i gofrestru fel 'Sportive' gyda British Cycling, ei drefnu o dan gyfyngiadau COVID-19 llym, gan gynnwys amseroedd cofrestru a dechrau gwahanol i'r beicwyr.\nRoedd y gorchestion arbennig eraill ar y diwrnod yn cynnwys Des Rees, sy'n 71 oed o Saundersfoot, a oedd yn bwriadu cymryd rhan mewn digwyddiad Ironman am y tro cyntaf y llynedd i ddathlu ei ben-blwydd yn 70 oed, ond ar ôl i ddigwyddiad y llynedd ac eleni gael eu canslo, profodd Des ei fod yn barod ar gyfer yr her fawr wrth iddo orffen y llwybr 100 milltir anodd mor gryf ag yr oedd pan ddechreuodd.\nDenodd Bike It 100 Cilgeti bobl o bob oed – Alan Bain sy'n 80 oed a Cindy Walker sy'n 11 oed (y ddau yn cynrychioli Haverfordwest Hornets) oedd y cyfranogwyr hynaf ac ifancaf a gwblhaodd y llwybr 50 milltir; cwblhaodd Huw Cressey-Rogers, sy'n 13 oed (Llanboidy), a Rogan Cox, sy'n 15 oed (Hendy-gwyn ar Daf), y llwybr 75 milltir, a Caio Jones, sy'n 12 oed (Clarbeston Road) a James Harris o Benfro, sy'n 13 oed, y llwybr 50 milltir.\nRoedd diwedd y daith yng Nghlwb Cymdeithasol a Chwaraeon Kingsmoor gyferbyn â dechrau'r daith, ac ar ôl i gyfyngiadau COVID-19 gael eu llacio yn ddiweddar, roedd y cyfranogwyr yn gallu mwynhau barbeciw awyr agored gan gadw pellter cymdeithasol a lluniaeth a ddarparwyd yn garedig gan y clwb.\nDiolchodd y trefnydd, Norman Mason, i'r holl helpwyr a swyddogion gwirfoddol a ddarparwyd gan y ddwy elusen, gyda diolch arbennig i Katie Macro a Toni Dorkings o'r ddwy elusen am eu help a'u harweiniad yn ystod y gwaith o gynllunio'r digwyddiad, yn ogystal ag ar y dydd.\nDywedodd: “Bu'n anodd cynllunio digwyddiad o'r maint hwn gyda'r holl ansicrwydd a oedd yn newid yn gyson dros y naw mis diwethaf, ond rwy'n falch fod y digwyddiad wedi mynd rhagddo yn ddidrafferth. Rwyf wrth fy modd gyda'r arian a godwyd, yn ogystal â'r adborth cadarnhaol ar y cyfryngau cymdeithasol o ran y gwaith trefnu, arwyddion pob llwybr, ac roedd y medalau coffa o lechen Gymreig wedi creu cryn argraff ar bawb.”\nDywedodd Katie Macro, Cydgysylltydd Codi Arian Cymunedol Ambiwlans Awyr Cymru yn y De-orllewin: “Llongyfarchiadau i'r holl feicwyr a gwblhaodd Bike It 100 Cilgeti er gwaethaf y tywydd poeth, i godi arian i ddwy elusen bwysig. Diolch yn fawr iawn i Norman, Sharon, y gwirfoddolwyr a phawb a gymerodd ran a wnaeth y digwyddiad hwn yn llwyddiant. Gwnaeth gwirfoddolwyr Ambiwlans Awyr Cymru a minnau wir fwynhau'r cyfle i gymryd rhan mewn digwyddiad mor boblogaidd.\n“Codwyd swm anhygoel, a fydd yn helpu gyda'r gwaith o redeg yr Elusen. Roedd hefyd yn ysbrydoledig gweld Mandy Draper yn cymryd rhan yn ei digwyddiad beicio swyddogol cyntaf ers ei damwain beicio. Cwblhaodd Mandy y llwybr 75 milltir, sy'n anhygoel.”


Sectors Archive - WeCare\nMae gwasanaethau cymdeithasol yn darparu cefnogaeth i gymunedau Cymru. Ond beth ydyn nhw, a phwy sy’n cael cymorth? Mae’r dudalen hon yn rhoi cyflwyniad clir i’r gwasanaethau cymdeithasol yng Nghymru. Mae gennym hefyd gyngor i unrhyw un sy’n chwilio am swydd ym maes gwasanaethau cymdeithasol, neu bobl sydd â diddordeb mewn ennill cymwysterau a hyfforddi ar gyfer y swydd.\nBeth yw gwasanaethau cymdeithasol?\nMae gwasanaethau cymdeithasol yn bodoli i ddarparu cefnogaeth sy’n canolbwyntio ar wella lles teuluoedd, plant, oedolion a gofalwyr.\nUn rôl allweddol yn y gwasanaethau cymdeithasol yw rôl y gweithiwr cymdeithasol. Rhaid bod gan weithiwr cymdeithasol radd mewn gwaith cymdeithasol a bod wedi ei gofrestru gyda Gofal Cymdeithasol Cymru. Mae’n cael ei hyfforddi i roi cefnogaeth a all helpu pobl i wneud newidiadau a datrys problemau personol a chymdeithasol.\nGall y gefnogaeth honno gynnwys gwaith arbenigol neu gan amrywiol asiantaethau, megis gwybodaeth, cyngor a gwasanaethau cymorth. Hefyd mae Timau Dyletswydd Brys (EDT), timau diogelu a gwasanaethau iechyd meddwl. Rhoddir cefnogaeth ym mha bynnag leoliad y mae ei angen, felly gallai gweithwyr cymdeithasol gael eu hunain yn gweithio mewn cartrefi, ysgolion, ysbytai neu o fewn sefydliadau eraill y sector cyhoeddus, preifat neu wirfoddol.\nEr bod rôl gwasanaethau cymdeithasol yn gymhleth ac yn amrywiol, darparu gofal a chefnogaeth hanfodol yw’r sylfaen allweddol. Maent yn darparu llais i deuluoedd, plant, oedolion a gofalwyr, gan greu amgylchedd diogel ac iach sy’n hyrwyddo hawliau a lles dynol.\nSut mae cysylltu â’r Gwasanaethau Cymdeithasol?\nOs ydych chi am gysylltu â’ch awdurdod lleol neu gwmni dielw i ofyn am wasanaethau cymdeithasol yng Nghymru, mae modd chwilio gwefan GIG 111 Cymru am wasanaethau lleol. Cofnodwch eich tref, dinas neu god post er mwyn dod o hyd i wasanaethau lleol.\nChwilio gwasanaethau lleol GIG 111 Cymru.\nFel arall, mae Cymdeithas Llywodraeth Leol Cymru (CLlLC) yn darparu dolenni a manylion cyswllt ar gyfer holl Awdurdodau Lleol Cymru.\nDolenni Awdurdodau Lleol Cymru\nDod o hyd i swyddi yn y Gwasanaethau Cymdeithasol\nMae sawl math o rôl ar gael yn y gwasanaethau cymdeithasol – gweithiwr cymdeithasol, cynghorydd i berson ifanc, a chynorthwyydd gwasanaethau cymdeithasol. Gall gweithwyr cymdeithasol sydd newydd gymhwyso neu weithwyr profiadol ddechrau chwilio am swyddi yma ar wefan Gofalwn Cymru.\nPori a gwneud cais am swydd ym maes gwasanaethau cymdeithasol trwy borth swyddi Gofalwn Cymru.\nEdrych ar wefannau a manylion cyswllt cyflogwyr gweithwyr cymdeithasol yn ein cronfa ddata o swyddi.\nEfallai yr hoffech hefyd gysylltu â’ch awdurdod lleol i holi am swyddi gwag.\nA ddylwn i ddilyn gyrfa fel Gweithiwr Cymdeithasol?\nMae paratoi at weithio ym maes gwaith cymdeithasol yn ddewis gyrfa i’w edmygu ac mae angen llawer o sgiliau. Bydd angen sgiliau cyfathrebu a dyfalbarhad rhagorol arnoch i wynebu’r heriau beunyddiol a ddaw yn sgil y swydd hon. Bydd angen y gallu arnoch hefyd i ddysgu am theori cyfraith, polisi a gwaith cymdeithasol wrth ennill eich cymwysterau. Os oes gennych y rhinweddau hyn a’ch bod yn awyddus i hyrwyddo llesiant pobl a gwella eu canlyniadau, gallai gyrfa yn y gwasanaethau cymdeithasol fod yn addas i chi.\nOs nad ydych chi’n hoff o bynciau a gwaith academaidd gall hyn wneud i rai pobl ailfeddwl a theimlo nad dyma’r dewis iddyn nhw. Ond os ydych chi’n awyddus iawn i ofalu am eraill, gallech fod yn weithiwr cymdeithasol rhagorol. Enghraifft berffaith o berson o’r fath yw Amy o Gyngor Bwrdeistref Sirol Caerffili. Gadawodd hi’r ysgol heb unrhyw gymwysterau ond yn 33 oed, ar ôl bod yn ofalwr maeth ac ar ôl gweithio mewn canolfan alwadau, mae hi wedi cymhwyso fel gweithiwr cymdeithasol. Bellach mae ganddi swydd lle nad oes unrhyw ddau ddiwrnod yr un fath, ac mae’n cael boddhad mawr o’i gwaith trwy feithrin perthnasoedd a grymuso teuluoedd.\nEdrych ar yr Astudiaeth Achos – Amy, Gweithiwr Cymdeithasol.\nI ddysgu rhagor am sut i gael cymwysterau a hyfforddiant, mae gwefan Gofal Cymdeithasol Cymru yn cynnwys yr holl wybodaeth angenrheidiol i’ch galluogi i gychwyn yn y proffesiwn cyffrous, gwerth chweil a heriol hwn. Mae gwybodaeth am gyllid ar gyfer graddau gwaith cymdeithasol yng Nghymru hefyd ar gael\nDysgu rhagor am gymwysterau a hyfforddiant ar gyfer Gwasanaethau Cymdeithasol.\nDysgu rhagor am gyllid ar gyfer graddau mewn Gwaith Cymdeithasol yng Nghymru.\nMae Cylch Chwarae neu Gylch Meithrin yn darparu profiad safonol o chwarae, dysgu a datblygu i blant rhwng dwy a phedair oed. Fe welwch ragor o wybodaeth am yr hyn maen nhw’n ei wneud a chyngor ar sut i ddod o hyd i swydd mewn cylch chwarae ar y dudalen hon.\nBeth yw Cylch Chwarae / Cylch Meithrin?\nMae Cylchoedd Chwarae/ Cylchoedd Meithrin hefyd yn cael yr enw ‘Gofal Sesiynol’. Fel rheol, darperir pob sesiwn am hyd at bedair awr y dydd ac mae plant sy’n mynychu yn cael eu cefnogi i ddysgu trwy chwarae a chymryd rhan.\nMae modd rhedeg grwpiau chwarae yn breifat neu gan bwyllgor o rieni neu ofalwyr lleol. Yn aml, cynhelir y sesiynau mewn canolfannau cymunedol, ysgolion neu feithrinfeydd. Gallant ddigwydd yn ystod y tymor yn unig, neu yn ystod gwyliau’r ysgol, a gallant ddarparu gwasanaethau cymorth i gefnogi ysgolion cynradd lleol.\nNod darparwyr yw creu amgylchedd diogel a gafaelgar lle gall plant ddysgu trwy chwarae a chymryd rhan mewn gweithgareddau cynhwysol. Gall plant ddatblygu eu sgiliau cymdeithasol trwy ryngweithio â phlant eraill.\nMae’n ofynnol i Gylchoedd Chwarae / Cylchoedd Meithrin yng Nghymru fodloni’r safonau gofynnol a nodwyd ac a orfodir gan Arolygiaeth Gofal Cymru.\nDod o hyd i swydd mewn Cylch Chwarae / Cylch Meithrin\nOs ydych chi’n barod i ddod o hyd i’ch rôl nesaf ar unwaith, gallwch chi ddechrau yma trwy bori trwy’r swyddi gwag a restrir ar ein gwefan.\nPori a gwneud cais am swydd mewn cylch meithrin trwy borth swyddi Gofalwn Cymru.\nPori a gwneud cais am swydd mewn cylch meithrin trwy wefan Mudiad Meithrin.\nEdrych ar wefannau a manylion cyswllt cyflogwyr y blynyddoedd cynnar yn ein cronfa ddata o swyddi.\nMae gweithio mewn cylch chwarae neu gylch meithrin yn opsiwn gwych i unrhyw un sydd â diddordeb mewn datblygiad plant trwy chwarae a dysgu. Rydym ni wedi creu fideo i dynnu sylw at ba mor bwysig yw’r gweithwyr hyn wrth helpu plant i gyrraedd eu potensial.\nGwylio’r fideo – “Rydym ni’n gweithio gyda phlant…”\nGall gweithio yn y blynyddoedd cynnar fod yn yrfa hir sy’n rhoi llawer o foddhad. Fe welwch rolau swydd o ymarferydd cynorthwyol gofal sesiynol, i ymarferydd a’r holl ffordd i fyny i reolwr yn y maes hwn. Mae Jane yn rhoi darlun gwych inni o’r yrfa 33 mlynedd y mae wedi’i gael yn gweithio gyda’r blynyddoedd cynnar, lle mae’n pwysleisio pa mor arbennig a gwerth chweil yw’r gwaith. Gallwch wylio fideo Jane yma\nOs ydych chi am gymryd eich cam cyntaf i weithio yn y blynyddoedd cynnar, mae gan y Gymdeithas Broffesiynol ar gyfer Gofal Plant a Blynyddoedd Cynnar (PACEY) ganllaw gwych ar sut i ddechrau. Gallwch ei ddarllen ar wefan PACEY.\nCamau Cyntaf at Swydd ym maes Gofal Plant (Gwefan PACEY)\nMae Blynyddoedd Cynnar Cymru yn darparu cefnogaeth ac arweiniad ar eu gwefan i aelodau ac i unigolion sydd â diddordeb yn y sector gofal plant, yn gyflogedig neu’n gwirfoddoli:\nDiweddariadau ar bob maes o’r Blynyddoedd Cynnar yng Nghymru.\nMae Mudiad Meithrin hefyd yn cynnig cefnogaeth ar gyfer hyfforddi ar eu gwefan:\nCyrsiau achrededig Blynyddoedd Cynnar i weithio gyda phlant ifanc.\nMae gofal cartref yn hanfodol i blant a phobl ifanc ledled Cymru. Ond beth yn union yw gofal cartref a pham ei fod mor bwysig? Rydym yn egluro beth mae gofal cartref yn ei olygu ac yn rhoi cyngor ar sut i ddod o hyd i ddarparwr sy’n agos at eich cartref chi. Byddwch hefyd yn dysgu rhywfaint am y gwaith o ddarparu cefnogaeth gartref i blant a phobl ifanc, ac mae yna rai dolenni i’ch helpu i ddod o hyd i swyddi gofal cartref.\nBeth yw Gofal Cartref?\nGelwir gofal cartref yn domiciliary care neu home care yn Saesneg. Mae’r gwasanaethau hyn yn darparu gofal a chefnogaeth hanfodol i blant a phobl ifanc sy’n byw gartref. Mae’r gefnogaeth hon yn cael ei chynllunio o gwmpas anghenion ac arferion plant a phobl ifanc i’w helpu i aros yn eu cartref mewn ffordd ddiogel gyda chefnogaeth.\nBydd gofalwr cartref yn darparu gwasanaethau amrywiol i’r plant a’r bobl ifanc y maent yn gofalu amdanynt. Yr unigolyn, ei anghenion ef ac anghenion y teulu/ gofalwyr a’r hyn sy’n bwysig iddyn nhw ddylai lywio’r ddarpariaeth. Gall y gefnogaeth hon gynnwys galluogi plant a phobl ifanc i gymryd rhan mewn gweithgareddau fel gwneud eu hunain yn barod i fynd i’r ysgol neu fynd ar wibdeithiau, meithrin cyfeillgarwch, cyfathrebu, chwarae a chael ansawdd bywyd da. Mae modd darparu rhai gwasanaethau gofal iechyd yn y cartref, lle bo hynny’n briodol.\nMae helpu plant a phobl ifanc i gynnal cysylltiadau â’u cymunedau yn un o’r agweddau pwysicaf ar y gwasanaeth hwn. Mae gofal cartref yn galluogi plant a phobl ifanc i barhau i wneud y pethau sydd bwysicaf iddyn nhw gan barhau i gadw cysylltiad â’u ffrindiau a’u teuluoedd.\nDod o hyd i wasanaethau Gofal Cartref\nMae gwasanaethau gofal cartref yn darparu staff proffesiynol a chymwys i gynnal ymweliadau cartref ledled Cymru. Mae’r gwasanaethau hyn yn addas ar gyfer pob math o blant a phobl ifanc, fel plant a phobl ifanc â salwch difrifol, plant a phobl ifanc sy’n gwella ar ôl cael llawdriniaeth, neu blant a phobl ifanc ag anghenion ychwanegol.\nOs nad ydych yn siŵr ble i ddechrau chwilio am y darparwr cywir, gall ein cronfa ddata o ddarparwyr gwasanaeth gofal cartref ledled Cymru fod o gymorth. Gallwch hidlo’r canlyniadau i ddod o hyd i wasanaethau yn eich ardal chi a dysgu mwy amdanynt ar eu gwefannau.\nChwilio’r gronfa ddata o wasanaethau gofal cartref yng Nghymru.\nPwy sy’n rheoleiddio gwasanaethau Gofal Cartref?\nMae darparwyr gwasanaeth gofal cartref yn cael eu rheoleiddio yng Nghymru gan Arolygiaeth Gofal Cymru o dan Ddeddf Rheoleiddio ac Arolygu Gofal Cymdeithasol (Cymru) 2016 a ddaeth i rym ar Ebrill 2, 2018. Am ragor o wybodaeth, ewch i wefan Arolygiaeth Gofal Cymru.\nMae’r holl reolwyr a gweithwyr sy’n darparu Gwasanaethau Gofal Cartref wedi’u cofrestru gyda Gofal Cymdeithasol Cymru. Gallwch wneud cais i gofrestru neu i chwilio’r gofrestr ar-lein ar wefan Gofal Cymdeithasol Cymru.\nGweithio ym maes Gofal Cartref\nOs ydych chi’n barod i chwilio am swyddi gwag gyda darparwyr gwasanaeth gofal cartref sy’n agos at eich cartref, mae gan borth swyddi Gofalwn Cymru y cyfleoedd diweddaraf.\nPori a gwneud cais am swydd gofal cartref trwy borth swyddi Gofalwn Cymru.\nMae nifer o swyddi ar gael ym maes gwasanaethau gofal cartref, yn amrywio o weithwyr cymorth gofal cartref, i gydlynwyr gwasanaethau a rheolwyr. Mae’r swyddi amrywiol sydd ar gael yn addas ar gyfer pobl sy’n awyddus i ennill profiad, yn ogystal â phobl sydd eisoes â phrofiad a chymwysterau\nGall gweithio ym maes gwasanaethau gofal cartref fod yn heriol. Gall hefyd fod yn amrywiol, yn werth chweil ac yn hyblyg.\nMae gan gartrefi gofal rôl hanfodol yng nghymdeithas Cymru. Yma, rydym yn nodi beth yn union mae cartrefi gofal yn ei wneud ac yn darparu cyngor ar ddod o hyd i gartref gofal a fydd yn diwallu’ch anghenion. Rydym hefyd yn dangos i chi sut brofiad yw gweithio mewn cartref gofal a sut i ddod o hyd i swydd.\nBeth yw Cartrefi Gofal?\nCartrefi gofal, a elwir yn gartrefi gofal preswyl hefyd, yw cartrefi lle mae oedolion yn gallu byw gyda’r gofal a’r cymorth ychwanegol a allai fod ei angen arnynt.\nMaen nhw’n ceisio creu amgylchedd cartrefol a chroesawgar i’w trigolion, eu teuluoedd a’u ffrindiau, ac i staff. Yn ogystal â llety, maen nhw’n cynnig ystod eang o weithgareddau i drigolion eu mwynhau, a all gynnwys gwibdeithiau, ymarfer corff a gweithgareddau diwylliannol. Mae cartrefi gofal yn cefnogi pobl ag amrywiaeth o anghenion gwahanol ac yn helpu trigolion i fyw’r bywyd maen nhw am ei fyw.\nMae staff hyfforddedig ar gael ddydd a nos. Mae staff wedi ymroi i sicrhau bod anghenion unigol y trigolion yn cael eu diwallu. Mae hyn yn cynnwys darparu gofal personol fel ymolchi, gwisgo, bwyta, cymryd meddyginiaeth a mynd i’r toiled. Ymhellach, mae’r staff yn aml yn meithrin cyswllt clos â’r trigolion, gan ddarparu synnwyr o gyfeillgarwch a chymorth emosiynol.\nMae rhai cartrefi gofal yn darparu ar gyfer pobl ag anghenion meddygol penodol. Er enghraifft, i rywun sydd angen gofal bedair awr ar hugain gan nyrs gofrestredig. Gelwir y rhain yn gartrefi nyrsio, neu’n gartrefi gofal gyda nyrsio yn aml. Gellir cael y gwasanaeth hwn mewn rhai cartrefi gofal preswyl, tra bod rhai darparwyr yn darparu eu gwasanaethau’n benodol ar gyfer y rhai ag anghenion penodol.\nDod o hyd i Gartref Gofal yng Nghymru\nFel rheol, mae cartrefi gofal yn cael eu hystyried fel opsiwn i bobl nad ydyn nhw’n gallu byw yn eu cartref eu hunain mwyach (hyd yn oed gyda chymorth gan ffrindiau, teulu neu ofalwyr cyflogedig), neu bobl â chyflyrau meddygol cymhleth sydd angen sylw arbenigol.\nMae’n bwysig ystyried y math o ofal sydd ei angen wrth ymchwilio. Bydd darparwyr yn rhoi manylion am y gofal maen nhw’n arbenigo ynddo ar eu gwefan, ynghyd â’r manylion cyswllt i wneud ymholiadau pellach. Nid yw pob cartref gofal yn darparu mathau arbenigol o ofal fel gofal seibiant, gofal nyrsio neu ofal dementia, felly mae’n bwysig cofio hyn wrth ymchwilio. Bydd staff gwasanaethau cymdeithasol yn gallu helpu i ddod o hyd i gartref addas i ddiwallu’ch anghenion.\nYn ffodus, waeth a ydych chi’n chwilio am ofal preswyl ar gyfer blynyddoedd olaf bywyd neu am ofal mwy arbenigol, mae yna ddarparwyr i ddiwallu’ch anghenion ledled Cymru. Gallwch weld rhai o’r darparwyr sydd ar gael yn lleol i chi drwy ddefnyddio’n cronfa ddata o ddarparwyr gofal cymdeithasol.\nChwiliwch drwy’r gronfa ddata o ddarparwyr gofal yng Nghymru.\nPwy sy’n rheoleiddio cartrefi gofal?\nYng Nghymru, mae’n rhaid i gartrefi gofal fod wedi’u cofrestru gydag Arolygiaeth Gofal Cymru (AGC), sy’n cofrestru, arolygu a chymryd camau i wella ansawdd gwasanaethau gofal ledled Cymru.\nDaeth Deddf Rheoleiddio ac Arolygu Gofal Cymdeithasol (Cymru) 2016 i rym ar 2 Ebrill 2018. Mae’n canolbwyntio ar wella ansawdd gofal a chymorth, ac ar ganlyniadau lles i bobl sy’n defnyddio gwasanaethau. Roedd hefyd yn rhoi mwy o bwerau i Arolygiaeth Gofal Cymru gymryd camau cryfach, cyflymach pan fo angen. I gael rhagor o wybodaeth, ewch i wefan Arolygiaeth Gofal Cymru.\nGweithio mewn Cartrefi Gofal\nOs hoffech chwilio am swyddi yn agos atoch chi, mae porth Swyddi GofalwnCymru yn cynnwys y cyfleoedd diweddaraf.\nPorwch ac ymgeisiwch am swyddi cartrefi gofal drwy borth swyddi GofalwnCymru.\nMae yna sawl rôl mewn cartref gofal, yn cynnwys gweithwyr gofal, nyrsys, a rheolwyr. Waeth a ydych chi’n cychwyn arni neu fod gennych chi brofiad a chymwysterau eisoes, mae yna swydd i chi yn y maes gofal.\nDydy gweithio mewn cartref gofal ddim yn addas i bawb ond gall roi boddhad mawr i’r person cywir. Os ydych am wybod am rai o fanteision ac anfanteision gweithio mewn cartref gofal, dyma Jake i roi rhywfaint o flas i ni. Mae e’n disgrifio’r berthynas sy’n cael ei meithrin â thrigolion, ond hefyd y pwysau a ddaw gyda’r swydd.\nGwylio’r astudiaeth achos – Jake, Gweithiwr Cartref Gofal\nOs nad ydych yn siŵr o hyd ai dyma’r swydd iawn i chi, gwyliwch fideo Jean ar Gofal yn Galw: Gyrfa i chi? i ddysgu mwy am yrfa mewn cartref gofal.\nGall gwasanaethau cymdeithasol helpu i gadw cymunedau gyda’i gilydd yng Nghymru. Ond beth mae’n ei olygu, a phwy mae’n ei helpu? Mae’r dudalen hon yn rhoi cyflwyniad clir i wasanaethau cymdeithasol yng Nghymru. Mae gennym gyngor hefyd i unrhyw un sy’n chwilio am swydd gwasanaethau cymdeithasol, neu bobl sydd â diddordeb mewn ennill cymwysterau a chael hyfforddiant ar gyfer y swydd.\nMae gwasanaethau cymdeithasol yn bodoli i ddarparu cymorth sy’n canolbwyntio ar wella lles teuluoedd, plant, oedolion a gofalwyr. Mae gweithwyr cymdeithasol wedi cymhwyso’n llawn. Maen nhw wedi’u hyfforddi i ddarparu cymorth a all helpu pobl i wneud newidiadau a datrys problemau personol a chymdeithasol.\nGall cymorth gynnwys gwaith arbenigol neu aml-asiantaeth, fel gwasanaethau gwybodaeth, cyngor a chymorth. Mae yna Dimau Dyletswydd Argyfwng, timau diogelu a gwasanaethau iechyd meddwl hefyd. Caiff y cymorth ei ddarparu yn y lleoliad y mae ei angen, felly gall gweithwyr cymdeithasol weithio mewn cartrefi, ysgolion, ysbytai neu mewn sefydliadau sector cyhoeddus, preifat neu wirfoddol eraill.\nEr bod rôl gwasanaethau cymdeithasol yn gymhleth ac amrywiol, mae’n seiliedig ar ddarparu gofal a chymorth hanfodol. Maen nhw’n darparu llais i deuluoedd, plant, oedolion a gofalwyr, gan greu amgylchedd diogel ac iach sy’n hyrwyddo hawliau dynol a lles.\nSut mae cysylltu â Gwasanaethau Cymdeithasol?\nOs ydych am gysylltu â’ch awdurdod lleol neu sefydliad nid er elw i ofyn am wasanaethau cymdeithasol yng Nghymru, mae gan wefan GIG 111 Cymru gyfleuster cyfleus i chwilio am wasanaethau lleol. Nodwch eich tref, dinas neu god post i ddod o hyd i’ch gwasanaethau lleol.\nChwilio am wasanaethau lleol GIG 111 Cymru.\nDolenni i awdurdodau lleol Cymru\nDod o hyd i swyddi Gwasanaethau Cymdeithasol\nGall gweithwyr cymdeithasol sydd newydd gymhwyso neu brofiadol ddechrau chwilio am swyddi ar wefan GofalwnCymru.\nPorwch ac ymgeisiwch am swyddi gwasanaethau cymdeithasol drwy borth swyddi Gofalwn Cymru.\nCymerwch gip ar wefannau a manylion cyswllt cyflogwyr gwasanaethau cymdeithasol yn ein cronfa ddata o swyddi.\nGallech gysylltu â’ch awdurdod lleol i holi am swyddi. Mae yna sawl math o swydd ar gael ym maes gwasanaethau cymdeithasol, fel gweithiwr cymdeithasol, cynghorydd pobl ifanc, a chynorthwyydd gwasanaethau cymdeithasol.\nA ddylwn i fod yn Weithiwr Cymdeithasol?\nMae mynd i faes gwaith cymdeithasol yn ddewis gyrfa gwerth chweil ac mae’n bosibl cael cyflog da, ond dydy e ddim yn llwybr hawdd i’w gymryd. Bydd angen sgiliau cyfathrebu rhagorol arnoch chi a bydd angen i chi fod yn wydn i wynebu heriau bob dydd y swydd. Bydd angen i chi fod yn ddigon galluog i allu dysgu am y gyfraith, polisi a theori gwaith cymdeithasol wrth ennill eich cymwysterau. Os oes gennych y nodweddion hyn a bod gennych angerdd am hyrwyddo lles a gwella canlyniadau i bobl, gall gyrfa ym maes gwasanaethau cymdeithasol fod yn addas i chi.\nGall hyn swnio’n frawychus neu dagu diddordeb rhywun os nad ydych chi’n berson academaidd, ond os ydych chi’n frwdfrydig ac yn awyddus i ofalu am eraill, gallwch fod yn weithiwr cymdeithasol gwych. Enghraifft berffaith o hyn yw Amy o Gyngor Bwrdeistref Sirol Caerffili. Gadawodd yr ysgol heb unrhyw gymwysterau, ond cymhwysodd fel gweithiwr cymdeithasol yn 33 oed ar ôl bod yn ofalwr maeth a gweithio mewn canolfan alwadau. Mae nawr yn gweithio mewn swydd sy’n wahanol bob dydd, ac mae’n cael boddhad o feithrin perthynas ag eraill a grymuso teuluoedd.\nGwylio’r astudiaeth achos – Amy, Gweithiwr Cymdeithasol.\nI gael rhagor o wybodaeth am sut i gymhwyso a hyfforddi, mae gwefan Gofal Cymdeithasol Cymru’n cynnwys yr holl wybodaeth angenrheidiol i gychwyn arni yn y proffesiwn cyffrous, gwerth chweil a heriol hwn. Mae gwybodaeth am ariannu graddau gwaith cymdeithasol yng Nghymru ar gael hefyd.\nDysgu mwy am gymwysterau a hyfforddiant gwasanaethau cymdeithasol.\nGwybodaeth am ariannu graddau gwaith cymdeithasol yng Nghymru.\nWrth i’n poblogaeth heneiddio, mae gofal cartref yn dod yn hanfodol i bobl ledled Cymru. Ond beth yw gofal cartref yn union a pham ei fod mor bwysig? Rydym yn trafod beth yw gofal cartref ac yn rhoi cyngor ar sut i ddod o hyd i ddarparwr yn eich ardal chi. Rydym hefyd wedi rhoi cipolwg ar waith yn y maes, ac wedi cynnwys rhai dolenni i’ch helpu chi i ddod o hyd i swyddi gofal cartref.\nMae’r gwasanaethau hyn yn darparu gofal a chymorth hanfodol i bobl sy’n byw yn eu cartrefi eu hunain. Mae’r cymorth yn cael ei drefnu ar sail anghenion a rwtîn pobl i’w helpu i aros yn eu cartref mewn ffordd ddiogel gyda chefnogaeth.\nBydd gofalwr cartref yn darparu gwasanaethau amrywiol i’r bobl dan eu gofal. Mae hyn yn cynnwys helpu gyda gofal personol, fel ymolchi a gwisgo. Gallant helpu o amgylch y tŷ gyda thasgau fel glanhau a golchi dillad hefyd. Yn ogystal, gallant helpu drwy goginio yn y cartref neu ddanfon prydau, a chyflawni tasgau amrywiol fel llenwi ffurflenni a thalu biliau ar amser. Gellir cyflawni rhai gwasanaethau gofal iechyd yn y cartref lle bo’n briodol.\nHelpu pobl i gadw mewn cysylltiad â’u cymunedau yw un o agweddau pwysicaf y gwasanaeth hwn. Gan fod gofal cartref yn galluogi pobl i barhau i wneud y pethau sydd bwysicaf iddyn nhw tra’n cadw mewn cysylltiad â’u ffrindiau a’u teuluoedd, mae mwy a mwy o bobl yn dewis defnyddio gwasanaethau gofal cartref i gael y gofal sydd ei angen arnyn nhw.\nMae gwasanaethau gofal cartref yn darparu staff cymwysedig, proffesiynol i gynnal ymweliadau cartref ledled Cymru. Mae’r gwasanaethau hyn yn addas i bob math o bobl, fel pobl hŷn, pobl â salwch difrifol, pobl sy’n gwella ar ôl cael llawdriniaeth, neu bobl ag anableddau. Gellir ystyried y gwasanaeth hwn fel dewis arall yn lle cartref gofal, ac er eu bod yn debyg o ran sut maen nhw’n cefnogi pobl i fyw eu bywyd fel y dymunant, gall y model gofal dydd i nos sy’n cael ei ddarparu gan gartrefi gofal fod yn fwy addas. Gallwch gael rhagor o wybodaeth am gartrefi gofal ar ein tudalen wybodaeth bwrpasol.\nDarllen am Gartrefi Gofal.\nOs nad ydych chi’n siŵr ble i ddechrau chwilio am y darparwr priodol gall ein cronfa ddata o ddarparwyr gwasanaethau gofal cartref ledled Cymru eich helpu. Gallwch hidlo’r canlyniadau i ddod i hyd i wasanaethau yn eich ardal chi, cael mwy o wybodaeth amdanynt ar eu gwefannau a chysylltu â nhw i sicrhau eu bod yn gallu diwallu’ch anghenion.\nMae darparwyr gwasanaethau gofal cartref yn cael eu rheoleiddio yng Nghymru gan Arolygiaeth Gofal Cymru o dan Ddeddf Rheoleiddio ac Arolygu Gofal Cymdeithasol (Cymru) 2016 a ddaeth i rym ar 2 Ebrill 2018. I gael rhagor o wybodaeth ewch i wefan Arolygiaeth Gofal Cymru.\nMae pob rheolwr a gweithiwr sy’n darparu Gwasanaethau Gofal Cartref wedi’u cofrestru gyda Gofal Cymdeithasol Cymru. Gallwch wneud cais i gofrestru neu chwilio’r gofrestr ar-lein ar wefan Gofal Cymdeithasol Cymru.\nOs hoffech chwilio am swyddi gyda darparwyr gofal cartref yn agos atoch chi, mae porth Swyddi GofalwnCymru yn cynnwys y cyfleoedd diweddaraf.\nPorwch ac ymgeisiwch am swyddi gofal cartref drwy borth swyddi GofalwnCymru.\nMae yna sawl rôl ym maes gwasanaethau gofal cartref, yn amrywio o gweithwyr cymorth gofal cartref, i gydgysylltwyr gwasanaethau a rheolwyr. Mae ehangder y swyddi sydd ar gael yn ei wneud yn addas i’r rhai sy’n chwilio am brofiad, a phobl sydd â phrofiad a chymwysterau eisoes.\nGall gweithio mewn gwasanaethau gofal cartref fod yn heriol. Gall fod yn amrywiol, boddhaol a hyblyg hefyd. Dyma Jennifer, a newidiodd yrfa ar ôl 17 o flynyddoedd i weithio ym maes gofal cartref, i roi rhywfaint o gipolwg i ni ar ei swydd. Mae’n trafod pynciau fel amrywiaeth ei swydd, y cyfle i ddefnyddio ei sgiliau Cymraeg, a sut mae’n teimlo am newid gyrfa.\nGwylio’r astudiaeth achos – Jennifer, Gofalwr Cartref\nAm ragor o wybodaeth, gwyliwch fideo Jackie ar Gofal yn Galw: Gyrfa i chi? i ddysgu mwy am yrfa ym maes gofal cartref.\nMae gofal maeth yn darparu amgylchedd teuluol diogel i blant sydd, am lawer o wahanol resymau, yn methu byw gyda’u teuluoedd eu hunain. Yma rydym yn nodi’n union beth mae gofalwyr maeth yn ei wneud a sut gallwch chi ddod yn ofalwr maeth.\nBeth yw Gofal Maeth?\nMae gofal maeth yn rhoi cefnogaeth i blant o lawer o wahanol gefndiroedd sydd yn aml wedi cael profiadau bywyd heriol.\nMae gofalwr maeth yn gofalu am blant neu bobl ifanc sy’n methu byw yn eu cartref teuluol eu hunain ac yn rhoi cefnogaeth ymarferol ac emosiynol iddyn nhw mewn amgylchedd diogel.\nFe’i defnyddir i ddarparu gofal dros dro tra bod rhieni’n cael y gefnogaeth angenrheidiol sydd, gobeithio, yn caniatáu i’r plant ddychwelyd i’w cartref teuluol. Bryd arall, gall plant aros mewn gofal maeth yn hirach, gallant fynd ymlaen i gael eu mabwysiadu neu, pan fyddant yn barod, gallant symud ymlaen i fyw’n annibynnol.\nDod o hyd i Ofalwr Maeth yng Nghymru\nMae gofal maeth fel arfer yn cael ei ystyried yn opsiwn i blant neu bobl ifanc nad ydyn nhw bellach yn gallu byw yn eu cartrefi eu hunain gyda’u teuluoedd eu hunain.\nMae gan awdurdodau lleol eu gweithlu gofal maeth eu hunain ac maent hefyd yn cael eu cefnogi gan asiantaethau gofal maeth. Bydd staff gwasanaethau cymdeithasol yn cynnig gwybodaeth a chyngor, ac yn gweithio gydag unigolion i ddod o hyd i’r cartref mwyaf addas i ddiwallu eu hanghenion.\nPwy sy’n rheoleiddio Gwasanaethau Maethu?\nYng Nghymru, rhaid i wasanaethau maethu fod wedi’u cofrestru gydag Arolygiaeth Gofal Cymru (AGC), sy’n cofrestru, archwilio a gweithredu i wella ansawdd gwasanaethau gofal ledled Cymru.\nDaeth Deddf Rheoleiddio ac Arolygu Gofal Cymdeithasol (Cymru) 2016 i rym ar 2 Ebrill 2018. Mae’n canolbwyntio ar wella ansawdd y gofal a’r gefnogaeth, ac ar ganlyniadau llesiant i bobl sy’n defnyddio gwasanaethau. Hefyd rhoddodd fwy o bwerau i Arolygiaeth Gofal Cymru gymryd camau cyflymach a chryfach yn ôl yr angen. Am ragor o wybodaeth, ewch i wefan Arolygiaeth Gofal Cymru.\nGweithio mewn Gofal Maeth\nPan fyddwch yn gwneud cais i fod yn ofalwr maeth, rhaid i chi ddilyn proses fanwl ar gyfer asesu a chymeradwyo. Rhaid i chi fod yn 21 oed o leiaf (er y gallwch wneud cais i faethu yn 18 oed yn ôl y gyfraith) a bod yn breswylydd amser llawn yn y DU neu fod â chaniatâd i aros yno. Rhaid bod gennych ystafell wely sbâr sy’n ddigon mawr i blentyn neu berson ifanc fyw ynddi a gallu rhoi’r amser i ofalu, yn aml yn llawn amser.\nOs hoffech chi chwilio am swyddi gwag yn eich ardal chi, mae gan borth swyddi Gofalwn Cymru y cyfleoedd diweddaraf.\nChwilio ac ymgeisio am swyddi gofal maeth trwy borth swyddi Gofalwn Cymru.\nMae’r Rhwydwaith Maethu hefyd yn cynnig cefnogaeth ac arweiniad ar eu gwefan:\nThe Fostering Network support foster carers to transform children’s lives.\nMae meithrinfeydd dydd o bob math yn darparu gwasanaeth hanfodol i rieni sy’n gweithio trwy gynnig gofal plant i blant o’u genedigaeth. Fe welwch ragor o wybodaeth am yr hyn maen nhw’n ei wneud a chyngor ar sut i ddod o hyd i swydd mewn meithrinfa ar y dudalen hon.\nBeth yw meithrinfa?\nMae’r termau meithrinfa ddydd, gofal dydd a crèche yn cael eu defnyddio i ddisgrifio’r mannau lle mae rhieni’n anfon eu plant i gael gofal yn ystod oriau gwaith yn ystod y dydd. Mae oedrannau’r plant sy’n mynd i feithrinfa yn amrywio o ddim ond chwe wythnos oed i fyny.\nGall meithrinfeydd gael eu rhedeg gan awdurdodau lleol neu gymunedau lleol, neu gellir eu rhedeg yn breifat. Maent yn cynnig amgylchedd diogel i gefnogi plant wrth iddyn nhw chwarae, dysgu a datblygu. Maent yn gallu helpu i ddatblygu sgiliau synhwyraidd ac archwilio mewn babanod. I blant bach, mae ffocws ar chwarae yn helpu i ddatblygu sgiliau cymdeithasol a chreadigol. Gall crèche hefyd gynnig ateb dros dro i ddarparu gofal plant er mwyn galluogi rhieni i fynd i ddigwyddiadau penodol fel hyfforddiant, dysgu neu hyd yn oed ddosbarthiadau ymarfer corff.\nMae’n ofynnol i ddarparwyr meithrinfeydd yng Nghymru fodloni’r safonau gofynnol a nodwyd ac a orfodir gan Arolygiaeth Gofal Cymru.\nDod o hyd i swydd mewn Meithrinfa\nOs ydych chi’n barod i ddod o hyd i’ch rôl nesaf ar unwaith, gallwch ddechrau yma trwy bori trwy’r swyddi gwag a restrir ar ein gwefan.\nPori a gwneud cais am swydd mewn meithrifna trwy borth swyddi Gofalwn Cymru.\nGweld gwefannau a manylion cyswllt cyflogwr blynyddoedd cynnar yn ein cronfa ddata o swyddi.\nMae gweithio mewn meithrinfa yn ddewis gwych i unrhyw un sydd â diddordeb mewn datblygiad plant trwy chwarae a dysgu. Rydym ni wedi gwneud fideo i danlinellu pa mor bwysig yw rôl y gweithwyr hyn yn helpu plant i gyrraedd eu potensial.\nGall gweithio yn y blynyddoedd cynnar fod yn yrfa hir sy’n rhoi llawer o foddhad. Fe welwch rolau swydd o ymarferydd cynorthwyol, i ymarferydd uwch a’r holl ffordd i fyny i reolwr yn y maes hwn. Mae Jane yn rhoi darlun gwych inni o’r yrfa 33 mlynedd y mae wedi’i gael yn gweithio gyda’r blynyddoedd cynnar, lle mae’n pwysleisio pa mor arbennig a gwerth chweil yw’r gwaith. Gallwch wylio fideo Jane yma\nGweld yr astudiaeth achos – Jane, Prif Weithredwr Blynyddoedd Cynnar yng Nghymru\nOs ydych chi am gymryd eich cam cyntaf i weithio mewn meithrinfa ddydd, mae NDNA Cymru yn darparu cefnogaeth, gwybodaeth a hyfforddiant:\nNDNA Cymru, yn cefnogi meithrinfeydd yng Nghymru.\nMae Blynyddoedd Cynnar Cymru yn darparu cefnogaeth ac arweiniad ar eu gwefan i aelodau ac unigolion sydd â diddordeb yn y sector gofal plant, yn gyflogedig neu’n gwirfoddoli:\nGallwch ddod o hyd i wybodaeth am y modd mae Clybiau Plant Cymru yn helpu cymunedau yng Nghymru trwy hyrwyddo, datblygu a chefnogi clybiau buddiol, fforddiadwy a hygyrch ar gyfer gofal plant y tu allan i’r ysgol ar eu gwefan:\nGall Clybiau Plant Cymru Kids’ Club helpu i sefydlu, datblygu a chefnogi clybiau gofal plant y tu allan i’r ysgol.\nRydym hefyd yn argymell eich bod yn gwylio fideo Ahmed Gofal yn Galw: Gyrfa i chi? i ddarganfod sut brofiad yw gweithio a chael gyrfa mewn meithrinfa neu crèche.\nGofal plant yn y cartref yw lle mae plant yn derbyn gofal mewn amgylchedd cartref. Gallai hyn fod yn eu cartref eu hunain gyda nani, er enghraifft, neu yng nghartref eu gwarchodwr plant. Mae mwy o wybodaeth am yr hyn maen nhw’n ei wneud, a chyngor ar sut i ddod o hyd i swydd fel nani neu warchodwr plant, ar gael ar y dudalen hon.\nBeth yw Gofal Plant yn y Cartref?\nGofal plant yn y cartref yw pan fydd rhieni yn dewis i’w plant gael gofal mewn amgylchedd cartref, naill ai yng nghartref gwarchodwr plant neu dderbyn gofal gan nani yn eu cartref eu hunain.\nMae nanis yn darparu gofal i un neu fwy o blant mewn cartref teuluol ac fe’u cyflogir drwy gontract personol gyda rhieni. Maen nhw’n gallu byw i mewn neu allan o’r cartref, yn dibynnu ar anghenion y teulu.\nMae gwarchodwyr plant yn hunangyflogedig ac wedi’u cofrestru i ddarparu gofal plant i blant dan 12 oed am fwy na dwy awr y dydd, yng nghartref y gwarchodwr plant.\nPwy sy’n rheoleiddio Gofal Plant yn y Cartref?\nRhaid i warchodwyr plant fod wedi’u cofrestru gydag Arolygiaeth Gofal Cymru a gall nanis gofrestru ar gynllun cymeradwyo gwirfoddol. Am fwy o wybodaeth, ewch i wefan Arolygiaeth Gofal Cymru.\nDod o hyd i swyddi Gofal Plant yn y Cartref\nMae gweithio fel gwarchodwr plant neu nani yn ddewis gwych i unrhyw un sy’n frwd ynghylch datblygiad plant drwy chwarae a dysgu. Dyma Amanda, a newidiodd yrfa o swydd dan bwysau mawr mewn swyddfa i weithio fel gwarchodwr plant er mwyn cyfuno gwaith a bywyd teuluol, i roi cipolwg i ni ar ei rôl.\nAstudiaeth Achos – Amanda, Gwarchodwr Plant\nGall gweithio yn y blynyddoedd cynnar fod yn yrfa hir a buddiol. Mae’r maes hwn yn cynnig swyddi sy’n cynnwys gwaith fel nani a gofalwr maeth i waith fel rheolwr. Mae Jane yn cynnig cipolwg hynod o fuddiol ar ei gyrfa 33 mlynedd yn y blynyddoedd cynnar, gan bwysleisio pa mor arbennig a gwerth chweil yw’r gwaith. Gallwch wylio fideo Jane yma.\nAstudiaeth Achos – Jane, Prif Swyddog Gweithredol Blynyddoedd Cynnar Cymru\nOs ydych yn bwriadu cymryd eich cam cyntaf tuag at weithio yn y blynyddoedd cynnar, mae arweiniad gwych ar sut i ddechrau arni ar gael gan y Gymdeithas Broffesiynol ar gyfer Gofal Plant a’r Blynyddoedd Cynnar (PACEY). Gallwch ei ddarllen ar wefan PACEY.\nY Camau Cyntaf tuag at Swydd ym Maes Gofal Plant (Gwefan PACEY)\nMae gan gartrefi preswyl i blant neu gartrefi plant rôl bwysig yn y gymdeithas yng Nghymru. Isod, rydym ni’n nodi beth yn union mae cartrefi plant yn ei wneud. Hefyd rydym yn egluro sut brofiad yw gweithio mewn cartref preswyl i blant a sut i ddod o hyd i swydd.\nBeth yw Cartref Preswyl i Blant?\nMae cartref preswyl i blant yn lle i blant fyw os nad oes modd iddyn nhw fod gartref gyda’u teuluoedd eu hunain. Maen nhw’n gofalu am blant a phobl ifanc o lawer o gefndiroedd gwahanol a fydd yn aml wedi cael profiadau bywyd heriol.\nPwy sy’n rheoleiddio Cartrefi Preswyl i Blant?\nMae cartrefi preswyl i blant yn cael eu rheoleiddio gan Arolygiaeth Gofal Cymru o dan Ddeddf Rheoleiddio ac Arolygu Gofal Cymdeithasol (Cymru) 2016 a ddaeth i rym ar 2 Ebrill, 2018. Am ragor o wybodaeth ewch i wefan Arolygiaeth Gofal Cymru.\nMae’r holl reolwyr a gweithwyr mewn cartrefi preswyl i blant yn cael eu cofrestru gyda Gofal Cymdeithasol Cymru. Gallwch wneud cais i gofrestru neu chwilio’r gofrestr ar-lein ar wefan Gofal Cymdeithasol Cymru.\nGweithio mewn Cartref Preswyl i Blant\nOs hoffech chwilio am swyddi gwag sy’n agos at eich cartref, mae’r cyfleoedd diweddaraf ar gael ar borth swyddi Gofalwn Cymru.\nPori ac ymgeisio am swydd mewn cartref gofal trwy borth swyddi Gofalwn Cymru.\nMae nifer o swyddi ar gael mewn cartrefi preswyl i blant, yn cynnwys gweithiwr gofal preswyl i blant ac ym maes rheoli. Pa un a ydych chi newydd gychwyn arni neu â phrofiad a chymhwyster yn barod, mae swyddi ar gael ym maes gofal.\nNid yw gweithio mewn cartref preswyl i blant yn addas i bawb, ond gall fod yn waith gwerth chweil i’r person cywir. Os hoffech ddysgu rhagor am yr heriau a’r mwynhad o weithio mewn cartref preswyl i blant, gall Peter eich goleuo trwy ddisgrifio’r berthynas mae’n ei chreu gyda’r plant, ond hefyd y pwysau sy’n rhan o’r gwaith yn ogystal.\nEdrych ar yr astudiaeth achos – Peter, Gweithiwr Gofal Preswyl i Blant\nMae Dechrau’n Deg yn cefnogi teuluoedd â phlant o dan bedair oed sy’n aml yn byw yn rhai o ardaloedd mwyaf difreintiedig Cymru. Fe welwch ragor o wybodaeth am yr hyn maen nhw’n ei wneud a chyngor ar sut i ddod o hyd i swydd yn y rhaglen Dechrau’n Deg ar y dudalen hon.\nBeth yw Dechrau’n Deg?\nNod y rhaglen hon gan Lywodraeth Cymru yw rhoi’r dechrau gorau posibl mewn bywyd (dechrau teg) i bob plentyn yng Nghymru.\nMae Dechrau’n Deg yn darparu gofal plant rhan-amser o ansawdd i blant 2-3 oed. Mae’r rhaglen yn cefnogi plant i ddysgu siarad a chyfathrebu ac mae’n cynnig gwasanaeth Ymwelydd Iechyd gwell. Rhoddir cefnogaeth hefyd i rieni, lle cynigir awgrymiadau a strategaethau ar reoli ymddygiad, a thrin a thrafod teimladau a pherthnasoedd.\nI ddysgu mwy am raglenni penodol Dechrau’n Deg yn eich ardal chi, cysylltwch â’ch Gwasanaeth Gwybodaeth i Deuluoedd lleol.\nMae’n ofynnol i leoliadau gofal plant Dechrau’n Deg yng Nghymru fodloni’r safonau a nodwyd ac a orfodir gan Arolygiaeth Gofal Cymru.\nDod o hyd i swydd gyda Dechrau’n Deg\nOs ydych chi’n barod i ddod o hyd i’ch swydd nesaf ar unwaith, gallwch chi ddechrau yma trwy chwilio trwy’r swyddi gwag a restrir ar ein gwefan.\nChwilio ac ymgeisio am swyddi blynyddoedd cynnar a gofal plant trwy borth swyddi Gofalwn.Cymru.\nGweld gwefannau a manylion cyswllt cyflogwyr blynyddoedd cynnar yn ein cronfa ddata o swyddi.\nMae gweithio mewn lleoliadau gofal plant Dechrau’n Deg yn ddewis gwych i unrhyw un sydd â diddordeb mewn datblygiad plant trwy chwarae a dysgu. Rydym ni wedi gwneud fideo i danlinellu pa mor bwysig yw rôl y gweithwyr hyn yn helpu plant i gyrraedd eu potensial.\nRydym hefyd yn argymell eich bod yn gwylio fideo Ahmed Gofal yn Galw: Gyrfa i chi? i ddarganfod sut brofiad yw darparu gofal i blant 2-3 oed.


2020 | Dyfodol i'r Iaith\nArchifau Blynyddol: 2020\nTROI DYHEAD YN REALITI – LAWNSIAD MANIFFESTO DYFODOL AR GYFER ETHOLIAD 2021\nCofnodwyd ar Tachwedd 4, 2020 gab Ruth Richards\nCyhoeddwyd yn Cynllunio Ieithyddol, Dyfodol, Y Cynulliad\t| Gadael Ymateb\nGALW AM WEINIDOG I’R GYMRAEG\nTra’n llongyfarch Eluned Morgan ar ei chyfrifoldebau iechyd newydd, mae Dyfodol i’r Iaith yn galw ar Brif Weinidog Cymru i sefydlu Gweinidog penodol i’r Gymraeg.\nMeddai Heini Gruffudd, Cadeirydd Dyfodol i’r Iaith, “Rydyn ni ers blynyddoedd lawer wedi gweld y Gymraeg yn faes cyfrifoldeb gweinidogion sydd o dan bwysau mawr o gyfeiriadau eraill.\n“Roedd y Prif Weinidog Carwyn Jones, er tegwch iddo, wedi ysgwyddo baich y Gymraeg, ond roedd yn amhosib iddo roi blaenoriaeth i’r Gymraeg. Yna daeth Brexit ac yn awr Covid-19 a materion iechyd cysylltiedig. Dyw hi ddim yn bosib i’r holl feysydd sy’n gysylltiedig â’r Gymraeg gael tegwch gan Weinidog mewn trefn fel hon.\n“Cawsom addewid gan y Llywodraeth y byddai is-adran y Gymraeg yn datblygu’n gorff dylanwadol o fewn y Llywodraeth. Mae tawelwch wedi bod ers hynny.\n“Mae Dyfodol i’r Iaith wedi galw’n gyson am Awdurdod Cenedlaethol i gydlynu cynllunio ieithyddol yng Nghymru ar draws holl feysydd cyfrifoldebau’r llywodraeth. Rydyn ni am i’r Awdurdod fod yn un annibynnol heb ddibynnu fod ar fympwy llywodraeth. Mae’r sylw ymylol a gaiff y Gymraeg yn nhrefn y Llywodraeth yn profi’r angen am Awdurdod Cynllunio Ieithyddol hyd braich. Mae’n hanfodol ei fod yn cydweithio â Gweinidog fydd yn gallu rhoi ei holl sylw i’r Gymraeg.\n“Mae Covid-19 wedi peri argyfwng i gymunedau Cymraeg, ac i weithgareddau diwylliannol y Gymraeg. Mae brys ychwanegol, felly i sefydlu Awdurdod Iaith Cenedlaethol fydd ag adnoddau a grym i gydlynu a sbarduno adfywiad yr iaith. Ac mae angen Gweinidog y Gymraeg fydd yn gallu rhoi ei sylw cyfan i hyn.”\nCofnodwyd ar Hydref 13, 2020 gab Ruth Richards\nDYFODOL YN GALW AM ADOLYGU CYNLLUN DATBLYGU LLEOL GWYNEDD A MÔN\nMae Dyfodol i’r Iaith yn galw ar Gynghorau Gwynedd a Môn i adolygu’r targed a nodir yn eu Cynllun Datblygu Lleol cyfredol i adeiladu 7,184 o gartrefi newydd yn yr ardal hyd at 2026.\nLluniwyd y Cynllun Datblygu yng nghyd-destun y disgwyliad i ddatblygu atomfa’r Wylfa. Yn sgil y cyhoeddiad na fydd y cynllun hwn yn bwrw ymlaen, cred y mudiad ei bod yn angenrheidiol, er lles y Gymraeg yn yr ardaloedd hyn, i adolygu targedau sydd bellach yn amherthnasol i anghenion y ddwy sir.\nDywed Heini Gruffudd, Cadeirydd Dyfodol i’r Iaith:\n“O’r cychwyn, roddem yn grediniol bod Cynllun Datblygu Lleol Gwynedd a Môn yn gosod targedau cwbl anaddas o safbwynt adeiladu tai newydd, ac yn sicr bellach, does dim cyfiawnhad dros barhau gyda fframwaith sydd nid yn unig yn gwbl anghynaladwy, ond sy’n bygwth y Gymraeg fel cyfrwng cymdeithasol yn ogystal.\nGalwn ar y ddau Gyngor i adolygu’r Cynllun Datblygu ar fyrder, gan roi blaenoriaeth i anghenion economaidd ac ieithyddol lleol, a gosod pwyslais ar ynni cynaliadwy a chefnogi busnesau lleol.”\nCofnodwyd ar Medi 23, 2020 gab Ruth Richards\nCyhoeddwyd yn Cymunedau, Cynllunio, Dyfodol, Economi, Tai\t| Gadael Ymateb


Dangolsheim rentals in a gîte - Self catering for your holidays\nDangolsheim Gîte - Self CateringRemove all\nDangolsheim rentals in a gîte - Self catering, holiday lettings direct from the owners\nGîte - Self Catering rentals > Europe > France > Alsace > Lower Rhine > Dangolsheim\nDangolsheim rentals - Lower Rhine - Alsace - Dangolsheim Gîte - Self Catering rentals\n2 bedrooms Gîte - Self Catering for rent near Dangolsheim from 3 to 6 people\nSoucht rentals, at 28mi. from Dangolsheim - Moselle - Lorraine - Dangolsheim Gîte - Self Catering rentals\n2 bedrooms Gîte - Self Catering for rent near Dangolsheim from 1 to 4 people\nBalbronn rentals, at 2mi. from Dangolsheim - Lower Rhine - Alsace - Dangolsheim Gîte - Self Catering rentals\n1 bedroom Gîte - Self Catering for rent near Dangolsheim for 4 people\nWasselonne rentals, at 5mi. from Dangolsheim - Lower Rhine - Alsace - Dangolsheim Gîte - Self Catering rentals\n2 bedrooms Gîte - Self Catering for rent near Dangolsheim for 5 people\nRosheim rentals, at 6mi. from Dangolsheim - Lower Rhine - Alsace - Dangolsheim Gîte - Self Catering rentals\nOberhaslach rentals, at 7mi. from Dangolsheim - Lower Rhine - Alsace - Dangolsheim Gîte - Self Catering rentals\n3 bedrooms Gîte - Self Catering for rent near Dangolsheim for 6 people\nWintzenheim-Kochersberg rentals, at 7mi. from Dangolsheim - Lower Rhine - Alsace - Dangolsheim Gîte - Self Catering rentals\n2 bedrooms Gîte - Self Catering for rent near Dangolsheim for 4 people\n2 bedrooms Gîte - Self Catering for rent near Dangolsheim for 6 people\nRangen rentals, at 7mi. from Dangolsheim - Lower Rhine - Alsace - Dangolsheim Gîte - Self Catering rentals\n4 bedrooms Gîte - Self Catering for rent near Dangolsheim from 6 to 12 people\nIttlenheim rentals, at 7mi. from Dangolsheim - Lower Rhine - Alsace - Neugartheim-Ittlenheim - Dangolsheim Gîte - Self Catering rentals\n2 bedrooms Gîte - Self Catering for rent near Dangolsheim from 1 to 8 people\nKlingenthal rentals, at 8mi. from Dangolsheim - Lower Rhine - Alsace - Dangolsheim Gîte - Self Catering rentals\n4 bedrooms Gîte - Self Catering for rent near Dangolsheim from 1 to 10 people\nWangenbourg-Engenthal rentals, at 8mi. from Dangolsheim - Lower Rhine - Alsace - Dangolsheim Gîte - Self Catering rentals\n3 bedrooms Gîte - Self Catering for rent near Dangolsheim for 5 people\nGeispolsheim rentals, at 9mi. from Dangolsheim - Lower Rhine - Alsace - Dangolsheim Gîte - Self Catering rentals\n4 bedrooms Gîte - Self Catering for rent near Dangolsheim from 1 to 8 people\nGoxwiller rentals, at 10mi. from Dangolsheim - Lower Rhine - Alsace - Dangolsheim Gîte - Self Catering rentals\n2 bedrooms Gîte - Self Catering for rent near Dangolsheim from 4 to 5 people\nGertwiller rentals, at 11mi. from Dangolsheim - Lower Rhine - Alsace - Dangolsheim Gîte - Self Catering rentals\nHoliday lettings > Worldwide > Europe > France > Alsace > Lower Rhine > Dangolsheim


Gêm Anturiaethau cwningen pinc Ar-lein. Chwarae am ddim\nGêm Anturiaethau cwningen pinc\nWedi chwarae: 17626\nChwaraewch y gêm Anturiaethau cwningen pinc Ar-lein:\nGêm Disgrifiad Anturiaethau cwningen pinc\nMewn gwirionedd - nid yw hyn yn ysgyfarnog, ei fod yn ddyn yn gwisgo bunny pinc. . Chwaraewch y gêm Anturiaethau cwningen pinc ar-lein.\nNodweddion technegol y gêm Anturiaethau cwningen pinc\nGêm Anturiaethau cwningen pinc Ychwanegodd: 20.10.2010\nMae'r gêm yn cael ei chwarae: 17626 amser\nGêm Rating: 3.62 allan 5 (47 amcangyfrifon)\nGemau fel y gêm Anturiaethau cwningen pinc\nLawrlwytho gêm Anturiaethau cwningen pinc\nEmbed y gêm Anturiaethau cwningen pinc ar eich gwefan:\nAnturiaethau cwningen pinc\nI fewnosod y gêm Anturiaethau cwningen pinc ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Anturiaethau cwningen pinc, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Anturiaethau cwningen pinc, hefyd yn chwarae yn y gêm:


Unigolion Cysylltiedig - Conwy Social Services Annual Report\nYou are here: Home / 2014-15 / Unigolion Cysylltiedig\nFel opsiwn parhaol ar gyfer Plant sy’n Derbyn Gofal rydym yn hyrwyddo i blant aros o gyda’u teulu neu gyda’r oedolion hynny y maent yn gysylltiedig â nhw.\nUnigolyn Cysylltiedig yw perthynas, ffrind neu unrhyw berson arall sydd â chysylltiad â phlentyn/person ifanc sy’n derbyn gofal gan yr awdurdod lleol. Mae hyn yn cynnwys neiniau a theidiau, modrybedd ac ewythrod, brodyr a chwiorydd sy’n oedolion ac aelodau eraill o’r teulu sy’n oedolion a ffrindiau sydd â chysylltiad pwysig â’r plentyn.\nY dasg, y gofynnwyd i ni gwblhau gan y NWHOS oedd datblygu ymarfer a sicrhau cysondeb o ran y broses asesu ar gyfer Ffrindiau a Theulu fel Gofalwyr ar draws chwe Awdurdod Gogledd Cymru.\nMae’r Adolygiad Cyfiawnder Teuluol wedi canolbwyntio’r awdurdod i ystyried yn wirioneddol y Teulu neu unigolion cysylltiedig fel y cynllun gofal a ffafrir ar gyfer plant sydd angen lleoliad sefydlog a diogel ac fel opsiwn parhaol\nFel rhan o’r gwaith Personau Cysylltiedig Rhanbarthol, crëwyd asesiad rhanbarthol. Roedd gan Gonwy rôl ymarferol wrth gynnal y datblygiad hwn\nCreodd yr awdurdod lleol brotocol cyn achos yn ogystal â chynnal ymarferiad mapio i edrych ar effaith pobl gysylltiedig o ran adnoddau i gyflawni’r gwaith. Yn dilyn y gwaith mapio hwn teimlwyd bod gan y gweithwyr Cymdeithasol maethu arbenigedd i gynnal yr asesiad ar yr oedolion. Felly mae’r Gwasanaeth Maethu yng Nghonwy wedi dyrannu gweithiwr cymdeithasol asesu pobl gysylltiedig llawn amser a swydd ran amser arall. Bydd y staff unigol hyn wedyn yn dod yn arbenigwyr, yn asesu oedolion sy’n addas i ofalu am blant yn barhaol.\nEr mwyn sicrhau bod yr holl staff wedi cael y gwaith ymchwil a’r hyfforddiant angenrheidiol ym maes pobl gysylltiedig comisiynwyd hyfforddiant i aelodau’r panel, staff gwaith maes a staff maethu\nSefydlwyd gweithgor rhanbarthol ac maent yn dal yn cyfarfod yn rheolaidd i adolygu’r offeryn asesu\nGan fod hwn yn faes lle mae galw newydd ar ein Gwasanaethau, rydym ar hyn o bryd yn gweithio ar ddatblygu ein dangosyddion perfformiad o ran unigolion cysylltiedig ac asesiadau hyfywedd\nRydym wedi datblygu ein prosesau ynghylch gwiriadau cychwynnol sy’n cynorthwyo wrth gyflawni amserlenni ar gyfer y llys a datblygu ein systemau monitro\nRydym ar hyn o bryd yn adolygu’r asesiad ariannol ac yn ystyried effaith hyn ar draws Gogledd Cymru\nMae’r Gweithiwr Cymdeithasol goruchwylio gofal carennydd wedi arbrofi gyda grŵp ar gyfer perthnasau y gallai gofalwyr cysylltiedig fynd iddi yn y dyfodol.\nFfeiliwyd dan: 2014-15, LAC Sefydlogrwydd


Tag: brandiau | Martech Zone\nRoedd yna amser pan fyddech chi'n ei adeiladu, byddent yn dod. Ond roedd hynny i gyd cyn i'r rhyngrwyd fynd yn orlawn o gynnwys a llawer o sŵn. Os ydych chi wedi bod yn teimlo'n rhwystredig nad yw'ch cynnwys yn mynd mor bell ag yr arferai, nid eich bai chi yw hynny. Mae pethau newydd newid. Heddiw, os ydych chi'n poeni digon am eich cynulleidfa a'ch busnes, mae'n rhaid i chi ddatblygu strategaeth i wthio'ch cynnwys ymlaen\nMae'r Folks yn Brickfish, cwmni sy'n cynorthwyo brandiau mawr gyda'u strategaethau cymdeithasol, symudol a digidol wedi llunio'r ffeithlun hwn sy'n rhoi mewnwelediad i fater enfawr yn y cyfryngau cymdeithasol. Mae'r rhan fwyaf o frandiau o'r farn eu bod yn darparu gwasanaeth gwell i gwsmeriaid ar gyfryngau cymdeithasol ond y gwir amdani yw bod 92% o ddefnyddwyr yn anghytuno! Ouch. Rydyn ni wedi ei ddweud o'r blaen ond mae gormod o gwmnïau'n penderfynu defnyddio'r cyfryngau cymdeithasol ar gyfer marchnata ac nid oes ganddyn nhw broses gwasanaeth cwsmeriaid\nBrandiau, Lliwiau ac Emosiwn\nDydd Mercher, Mai 8, 2013 Douglas Karr\nRwy'n sugnwr ar gyfer ffeithlun lliw ac mae'r ffeithlun hwn gan The Logo Company yn un da. Mae gwyddonwyr wedi bod yn astudio’r ffordd rydyn ni’n ymateb i liwiau ers blynyddoedd lawer. Mae rhai lliwiau yn gwneud inni deimlo mewn ffordd benodol am rywbeth. Cyn belled â bod y dylunydd yn gwybod beth yw'r lliwiau a'r emosiynau hyn, gall y dylunydd ddefnyddio'r wybodaeth honno i helpu i gyflwyno'r busnes yn y ffordd iawn. Nid yw'r rhain yn rheolau caled a chyflym


Amddiffyn ac adfer natur | Cyngor Bwrdeistref Sirol Torfaen\nHomeYnglŷn â'r cyngorNewid yn yr HinsawddAmddiffyn ac adfer natur\nNid oes unrhyw lwybr i garbon sero-net heb amddiffyn ac adfer natur, fel y mae arweinydd y tîm ecoleg a thirwedd Steve Williams yn ei esbonio yn yr ail o’n cyfres o flogiau.\nWrth fynd o gwmpas ein bywydau prysur, gall newid yn yr hinsawdd a cholli natur deimlo fel cysyniadau haniaethol. Ond mae Adroddiad diweddar Cyflwr Natur Gwent, gan Brosiect Gwent Gydnerth a ariennir gan Lywodraeth Cymru, yn darparu’r dystiolaeth.\nEr enghraifft, mae’r cornicyll, a oedd yn gyffredin yn Nhorfaen, bellach yn aderyn prin. Ac mae dolydd iseldir llawn blodau gwyllt nawr wedi eu cyfyngu i ychydig o leiniau prin.\nMae deall gwerth natur a’r gwasanaethau y mae’n eu cynnig i gymdeithas wedi dod yn bell iawn yn y blynyddoedd diwethaf, ac mae gan gyrff cyhoeddus ddyletswydd statudol nawr i amddiffyn a gwella natur ac ecosystemau.\nOnd mae cymryd penderfyniadau cynaliadwy yn gofyn am agwedd strategol. Mae Cyngor Torfaen wedi cyflwyno ei Strategaeth Seilwaith gwyrdd gyntaf, ynghyd â map o’n hasedau gwyrdd, i helpu i fwydo gwybodaeth i brosiectau a chynlluniau megis Cynllun newydd Datblygu Lleol Torfaen.\nMae gan Dorfaen y canopi coed trefol mwyaf yng Nghymru. Mae coed aeddfed yn amsugno llawer o garbon, yn cyfrannu tuag at liniaru llifogydd ac yn dda i fioamrywiaeth. Mae Strategaeth Goed newydd yn anelu at ddwyn at ei gilydd ein cyfrifoldebau mewn perthynas â choed, eu rheolaeth a’u gwella.\nOnd nid mater o bolisïau, cynlluniau a strategaethau yw hyn yn unig, mae’n golygu troi’r rhain yn gamau cadarnhaol.\nEnghraifft o hyn yw Prosiect Ucheldiroedd Cydnerth De-ddwyrain Cymru, sy’n gweithio gyda phartneriaid i gyflawni gweithgareddau rheoli tir ymarferol, megis y prosiect at Fynydd Maen, uwchben Cwmbrân, i adfer cors fawn i wneud y mwyaf o’i gallu i storio carbon a dal dŵr.\nEnghraifft arall yw cynllun Gwent Gydnerth, sydd wedi rhoi adnoddau i brosiect lles i annog staff y GIG a staff gofal cymdeithasol i gofnodi bywyd gwyllt lleol a chreu cynefinoedd corstiroedd, ac un arall i gynyddu plannu coed.\nA thrwy’r prosiect Mannau Lleol ar gyfer Natur, mae Cyngor Torfaen wedi cyflwyno rhaglen o reoli glaswelltir cynaliadwy i annog natur a thynnu carbon o’r atmosffer.\nDrwy ddatgan argyfwng hinsawdd a natur, mae’r cyngor wedi cydnabod y sefyllfa. Nawr, mae’n fater i bawb wneud cyfraniad.\nDiwygiwyd Diwethaf: 04/11/2021


Cartref > Busnesau > Arian, cyllid a grantiau > Trethi annomestig > Gostyngiadau, rhyddhad ac eiddo gwag\nRhyddhad Ardrethi Manwerthu, Hamdden a Lletygarwch 2022/23\nMae’r rhyddhad hwn wedi’i anelu at fusnesau a threthdalwyr eraill yng Nghymru yn y sectorau manwerthu, hamdden a lletygarwch, er enghraifft siopau, tafarnau a bwytai, campfeydd, lleoliadau perfformio a gwestai.\nNod y cynllun yw darparu cymorth i eiddo cymwys sydd wedi’i feddiannu drwy gynnig 50% (nid 100% fel mewn blynyddoedd diweddar) o ostyngiad ar y bil ardrethi annomestig ar gyfer eiddo, a hynny ar gyfer pob eiddo cymwys.\nRhaid gwneud cais drwy lenwi'r ffurflen isod:\nFfurflen gais: Rhyddhad Ardrethi Manwerthu, Hamdden a Lletygarwch 2022-23\nGweld manylion pellach\nRhaid gwneud cais o fewn y flwyddyn ariannol. Bydd y cynllun yn cau 31 Mawrth 2023.\nGostyngiad Busnesau Bach\nMae rhai busnesau yn gymwys am ryddhad llawn (100%) ac eraill i lefelau llai (sy’n gostwng yn raddol hyd at ddim). Bydd swm y rhyddhad yn ddibynnol ar drothwyon gwerthoedd ardrethol hyd at uchafswm gwerth ardrethol o £12,000. Mae'r tabl isod yn dangos esiamplau o lefelau rhyddhad:\nTabl lefelau rhyddhad\n% y rhyddhad\nMae’r addasiadau yn cael eu hegluro gan Lywodraeth Cymru.\nOs nad ydych yn sicr o’r lefel rhyddhad sydd ar gael i chi, i drafod telerau talu, neu am ragor o wybodaeth gyffredinol am ryddhad trethi cysylltwch â ni:\nFfôn: (01286) 682772 neu (01286) 682709\nCyfeiriad: Gwasanaeth Trethi, Swyddfa'r Cyngor, Stryd y Jêl, Caernarfon, LL55 1SH\nRhyddhad ar gyfer elusennau a sefydliadau nid er-elw\nCynllun rhyddhad elusennol a sefydliadau nid-er-elw yn weithredol o 1 Ebrill 2018 yn effeithiol o 1 Ebrill 2019.\nRhais i'r Cyngor roi 12 mis o rybudd cyn newid unrhyw ryddhad sydd wedi ei ganiatáu yn barod.\n(Plîs nodwch fod categorïau ar gyfer rhyddhad dewisol ar gyfer sefydliadau penodol wedi cael eu dileu - National Trust, RSPCA, RSPB, Cymdeithasau Tai)\nManylion llawn y cynllun\nEiddo gwag / Eiddo rhannol wag\nOs yw eiddo heb ei feddiannu, does dim angen talu trethi busnes am 3 mis.\nYn achos ffatrïoedd a warysau, does dim angen talu am 6 mis.\nDoes dim angen talu trethi busnes ar eiddo sydd heb ei feddiannu:\nos yw’r gwerth ardrethol o dan £2,600\nos yw’n adeilad rhestredig\nos yw’n eiddo i fethdalwr\nos oes gwaharddiad cyfreithiol ar feddiannu’r adeilad.fghgf\nEiddo rhannol wag\nOs yw rhan o eiddo heb ei feddiannu, a bod y Cyngor yn credu y bydd yn rhannol wag am gyfnod byr, gall y Cyngor drafod â’r Swyddfa Brisio a chodi trethi am y rhan o’r adeilad sy’n cael ei meddiannu yn unig.\nRhyddhad ardrethi trosiannol\nMae Rheoliadau Ardrethu Annomestig (Symiau a Godir) (Cymru) 2016 yn gwneud darpariaeth ar gyfer rhyddhad trosiannol i fusnesau bach y mae’r ailbrisio hereditamentau annomestig sy’n cael effaith o 1 Ebrill 2017 yn cael effaith andwyol arnynt. Mae manylion llawn gan gynnwys y meini prawf cymhwysedd, yr eithriadau, y gofynion gweithdrefnol a’r rhyddhadau ardrethi perthnasol ar gael gan yr awdurdod bilio.\nGallai rhyddhad rhag talu ardrethi annomestig fod yn gyfystyr â chymorth gwladwriaethol. Mae’n gyfreithlon pan fo’n cael ei ddarparu yn unol â Rheoliad y Comisiwn (EU) 1407/2013 ar gymorth de minimis. Mae’r rheoliad de minimis yn caniatáu i fenter gael hyd at €200,000 o gymorth ‘de minimis’ dros gyfnod treigl o dair blynedd. Os ydych yn cael, neu wedi cael, unrhyw gymorth ‘de minimis’ a roddwyd yn ystod y flwyddyn ariannol gyfredol neu’r ddwy flynedd ariannol flaenorol (o unrhyw ffynhonnell), dylech hysbysu’r awdurdod bilio ar unwaith am fanylion y cymorth a gafwyd.


Ymddiheuriad gan fwrdd iechyd ar ôl i faban newydd-anedig farw yn Ysbyty Glangwili – Llanelli Online\nHome > Cymraeg > Ymddiheuriad gan fwrdd iechyd ar ôl i faban newydd-anedig farw yn Ysbyty Glangwili\nLeave a commentIwan Lewis 19th June 2018 Cymraeg\nYMDDIHEUODD Bwrdd Iechyd Prifysgol Hywel Dda am y gofal a thriniaeth roddwyd i fam a’i diweddar fab yn Ysbyty Glangwili, Caerfyrddin.\nMae Ombwdsmon Gwasanaethau Cyhoeddus Cymru wedi cynnal cwyn gan y rhieni, a chyfeiriodd yr Ombwdsmon at “gyfres o fethiannau” gan y bwrdd iechyd gan gynnwys bod marwolaeth eu mab wedi ei gofnodi yn anghywir fel marw-anedig yn hytrach na marwolaeth newydd-anedig.\nAwgrymodd yr Ombwdsmon y dylai’r swm o £4500 gael ei dalu gan y Bwrdd Iechyd i gydnabod y trallod, yr oedi a’r amwysedd a brofwyd yn yr achos hwn. Yn ôl yr Ombwdsmon, dylai gwersi gael eu dysgu o fewn yr adran.\nDywedodd Simon Thomas, AC y Canolbarth a’r Gorllewin: “Hoffwn gydymdeimlo’n daer â’r teulu sydd ynghlwm â’r sefyllfa drallodus hon. Rwy’n cefnogi canlyniadau’r Ombwdsmon ac yn disgwyl i’r bwrdd iechyd weithredu ar awgrymiadau’r adroddiad.\n“Byddaf yn gofyn i Fwrdd Iechyd Prifysgol Hywel Dda sut y maent yn bwriadu ymateb i’r adroddiad ac yn gobeithio codi’r mater gyda Llywodraeth Cymru yn y Senedd cyn gynted â phosibl.”\n'Hywel Dda', 2018, cymraeg, health, news, plaid, simon thomas, welsh


Submitted by PCE on Fri, 15/03/2013 - 20:15\nRead more about Drovers Arms, Howey\nSubmitted by PCE on Mon, 04/02/2013 - 23:13\nAdeiladwyd y Royal Raven ym 1615 a’i henw gwreiddiol oedd Tŷ Mawr. Mwy na thebyg, bryd hynny, ei body n darparu lluniaeth i deithiwyr cwch ar draws y Dyfi. Arferai bod yn un o’r adeiladau hynaf yn Aberdyfi ac ar y pryd roedd y rhan fwyaf o’r dref yn perthyn i deulu Corbet, Ynysmaengwyn a oedd yn byw ger Tywyn. Ymddangosai cigfran ar arfbais y teulu. Yn ddiweddarach wed ii Dywysoges o Deulu’r Sdiwardiaid aros y nos, ychwanegwyd Royal at yr enw – Royal Raven.\nSubmitted by PCE on Mon, 04/02/2013 - 22:44\nArferai’r Machno sefyll islaw na Phont y Llan. Fe’i hadweinir fel y Bedol yn lleol . Yn ei anterth cludwyd ymwelwyr yno o Fetws y Coed i gael eu te.\nSubmitted by PCE on Mon, 28/01/2013 - 21:52


Radiotherapi ac Oncoleg (BSc) - Astudio - Prifysgol Caerdydd\nMaes pwnc: Radiotherapi\nCôd UCAS: B824\nSgôr safle cyntaf yn y DU\nYn ôl y Complete University Guide 2021 (*fel sefydliad sy’n cynnig Radiotherapi ac Oncoleg o dan y categori Technoleg Feddygol).\nCyswllt clinigol cynnar\nBydd 50% o'ch dysgu ar leoliad, lle byddwch yn cael profiad gwerthfawr mewn lleoliadau clinigol go iawn.\nOffer modern, arbenigol\nByddwch yn datblygu sgiliau amlinellu a chynllunio triniaeth radiograffeg gan ddefnyddio systemau Oncentra Masterplan a ProSoma.\nCyfleusterau o’r radd flaenaf\nGan gynnwys ystafell fowldiau a ddyluniwyd yn arbennig a’n Hamgylchedd Rhithwir i Radiotherapi (VERT), sy’n cynnig dysgu anatomeg 3-D.\nYdych chi’n angerddol dros wyddoniaeth, technoleg a’r corff dynol? Beth am ymuno â'r rhaglen orau yn y DU yng nghategori Technoleg Feddygol yn ôl The Complete University Guide 2021, ac sydd wedi’i hachredu gan Gymdeithas a Choleg y Radiograffwyr?\nBydd y rhaglen dair blynedd, BSc (Anrh.) Radiotherapi ac Oncoleg amser llawn hon yn eich helpu i ddatblygu'r sgiliau sy'n angenrheidiol i ddod yn radiograffydd therapiwtig cymwysedig sy'n rhagweithiol ac ymatebol i gyd-destun radiorherapi clinigol sy'n newid yn gyflym.\nMae gan radiograffyddion therapiwtig rôl allweddol wrth drin a gofalu am bobl â chanser. Mae'r proffesiwn heriol a gwerth chweil hwn yn defnyddio pelydriadau ïoneiddio ynni uchel wrth drin afiechyd malaen a diniwed. Byddwch yn cael eich cyflwyno i wyddorau ymddygiadol, delweddu ac ymbelydredd a chewch eich cefnogi i feithrin dealltwriaeth gadarn o anatomeg ddynol, ffisioleg a chanser fel proses afiechyd.\nFel radiograffydd therapiwtig, byddwch yn gweithio'n agos gyda meddygon, ffisegwyr meddygol ac aelodau eraill o'r tîm gofal iechyd, i ddarparu gofal personol a chefnogol i bobl o bob oedran, sy’n aml yn dioddef o glefyd sy'n bygwth bywyd. Byddwch yn cydweithio’n agos ym mhob cam o driniaeth unigolyn gan gynnwys cefnogaeth cyn y driniaeth, cynllunio’r radiotherapi, darparu a gwerthuso triniaeth, rheoli sgîl-effeithiau, a chefnogaeth ar ôl rhoi triniaeth.\nPobl sydd wrth wraidd ein gwaith, a datblygu’r sgiliau sydd eu hangen i ofalu am unigolion yw canolbwynt y rhaglen. Mae'r Ysgol yn cynnig amgylchedd rhyngddisgyblaethol, gyda chyfleoedd i ddysgu ar y cyd a chael addysg ryngbroffesiynol. Felly, bydd cyfleoedd i ddysgu gyda myfyrwyr gofal iechyd eraill, a dysgu ganddynt, yn enwedig o ran gofal sy'n canolbwyntio ar yr unigolyn, yn rhan o'r rhaglen.\nRydym yn cynnig cymysgedd integredig o astudio yn y Brifysgol a lleoliadau ymarfer mewn sefyllfa glinigol Rydym yn cydweithio â sefydliadau’r GIG ledled Cymru i’ch gwneud yn gystadleuol yn y farchnad gyflogaeth ar ôl cymhwyso.\nByddwch yn cael y cyfle i drin a thrafod prosiect ymchwil gwreiddiol a fydd yn ffrwyth llafur eich tair blynedd o astudio. Nod yr astudiaeth ymchwil yw rhoi’r sgiliau angenrheidiol i chi allu datblygu'n broffesiynol yn barhaus ac ymarfer ar sail tystiolaeth.\nNod y rhaglen yw creu radiograffwyr therapiwtig sydd:\nyn gyfrifol, yn addasadwy, yn ddewr ac yn wydn gyda ffocws ar ymarfer sy'n cael ei lywio gan dystiolaeth;\nyn cydnabod pwysigrwydd gwybodaeth a dealltwriaeth, ac sy'n cwestiynu eu hymarfer proffesiynol presennol ac yn y dyfodol;\nyn gallu trosglwyddo gwybodaeth a sgiliau ar draws gwahanol amgylcheddau dysgu gan roi pobl wrth wraidd eu hymarfer.\nacademic-schoolYsgol y Gwyddorau Gofal Iechyd\nBBB-BBC. Rhaid cynnwys gradd B mewn un pwnc gwyddoniaeth. Naill ai Bioleg, Cemeg, Daearyddiaeth, Mathemateg, AG, Ffiseg neu Seicoleg.\n31-30 yn gyffredinol neu 665-655 mewn 3 phwnc Lefel Uwch. Rhaid cynnwys gradd 6 mewn Bioleg, Cemeg, Daearyddiaeth, Mathemateg, AG, Ffiseg neu Seicoleg Lefel Uwch.\nDDM-DMM mewn Diploma Estynedig BTEC mewn Gwyddoniaeth Gymhwysol. Byddwn yn ystyried cymwysterau BTEC mewn pynciau amgen ochr yn ochr â chymwysterau academaidd eraill ac unrhyw brofiad gwaith neu wirfoddoli perthnasol.\nInternational equivalencies are not accepted for this course. Please contact the International Office for information about entry requirements from your country.\nPlease view your country page for information on our entry requirements, funding opportunities and who our local advisors are.\nO leiaf 70 yn gyffredinol gydag o leiaf 69 ar gyfer yr holl sgiliau cyfathrebu.\n- TGAU Iaith Saesneg neu Gymraeg gradd B/6 neu gymhwyster cyfatebol (fel Safon Uwch). Derbynnir gradd C/4 mewn TGAU Iaith Saesneg lle rydych yn astudio cymwysterau ar lefel uwch sy'n cael eu haddysgu trwy gyfrwng Saesneg, fel Safon Uwch.\n- pedwar TGAU ar radd C/4. Rhaid cynnwys Mathemateg, a dwy wyddoniaeth (naill ai Bioleg, Cemeg, neu Ffiseg), neu gymwysterau cyfatebol (pwnc a gradd).\nRhaid i chi hefyd ddarparu datganiad personol sy'n berthnasol i'r proffesiwn. Os ydych yn cyflwyno cais i fwy nag un rhaglen broffesiynol, dylech ebostio datganiad personol pwrpasol ar gyfer pob rhaglen at admissions@caerdydd.ac.uk. Gwnewch hyn ar yr un pryd â chyflwyno'ch cais trwy UCAS. Yn eich datganiad personol, dylech ddangos eich bod yn deall y proffesiwn, bod gennych fewnwelediad i'r cwrs ei hun, a dylech ddisgrifio unrhyw brofiad gwaith perthnasol. Dim ond un datganiad personol y gellir ei gyflwyno ar gyfer pob rhaglen.\nCyn dechrau eich cwrs, bydd hefyd angen i chi lenwi holiadur iechyd galwedigaethol, mynd i unrhyw apwyntiadau dilynol, a chael yr holl frechiadau sydd eu hangen i ymgymryd â lleoliadau clinigol yn ddiogel.\nNi fyddwn yn gwneud cynnig heb gyfweld ymgeisydd yn gyntaf.\nMae’n bosib y bydd angen bod wedi cynnal pob cyfweliad ar gyfer y rhaglen, cyn y gellir rhyddhau cynigion.\nRhaid i bob ymgeisydd fodloni'r gofynion sylfaenol ar Lefel 2 (TGAU fel arfer) a Lefel 3 (Lefel A fel arfer) er mwyn bod yn gymwys i'w hystyried ar gyfer cyfweliad. Os ydych chi'n bodloni'r gofynion mynediad sylfaenol, bydd eich cais yn derbyn sgôr yn seiliedig ar eich datganiad personol. Bydd ymgeiswyr cymwys yn cael eu rhestru yn ôl y sgôr hon, a bydd yr ymgeiswyr sydd ar y brig yn cael gwahoddiad i ddod i gyfweliad.\nEfallai y bydd myfyrwyr sy'n hanu o Gymru sy'n astudio / ar ôl cwblhau rhai Diplomâu Mynediad i Addysg Uwch yn ymwneud â Gofal Iechyd yn gymwys i gael cyfweliad gwarantedig ar gais. Cysylltwch â'r tîm derbyniadau Gofal Iechyd am fanylion penodol: HCAREadmissions@caerdydd.ac.uk\nRydym yn defnyddio fformat cyfres o gyfweliadau byr (MMI), sef cyfres o orsafoedd cyfweld byr, wedi'u hamseru'n ofalus, y byddwch chi'n mynd iddynt oll yn eu tro.\nyn gallu cyfathrebu syniadau yn effeithiol.\nMae'r cyfweliadau hyn yn caniatáu inni gwrdd â chi wyneb yn wyneb ac asesu gwybodaeth nad yw bob amser yn hawdd ei chael yn y broses ymgeisio – ni fwriedir iddynt brofi faint o wybodaeth flaenorol sydd gennych am y pwnc na'r proffesiwn.\nNoder y bydd cyfweliadau ar gyfer mynediad 2022/3 yn digwydd mewn amgylchedd ar-lein ac efallai na fyddant yn dilyn patrwm MMI arferol o gylchdroi rhwng gorsafoedd, ond bydd y cyfweliadau ar-lein hyn yn parhau i asesu ymgeiswyr ar y sgiliau a'r priodoleddau a amlinellir uchod.\nMae bwrsariaeth lawn gan y GIG ar gael ar gyfer y rhaglen hon. Mae'n cynnwys ffioedd dysgu a bwrsariaeth nad yw'n ad-daladwy ar gyfer costau byw, ac mae ar gael i ymgeiswyr 'r DU. Mae manylion llawn, gan gynnwys gwybodaeth i ymgeiswyr o'r UE, ar gael ar ein tudalennau ynghylch cyllid GIG.\nMae lleoliad GIG yn rhan angenrheidiol o'r cwrs hwn. Mae'r GIG yn trefnu lleoliadau sydd ar gael i fyfyrwyr sy'n gymwys i dalu ffioedd DU yn unig. Felly, nid yw'r cwrs hwn ar gael ar gyfer myfyrwyr rhyngwladol.\nFe'ch cynghorir i gadw llyfr nodiadau poced bach ar gyfer lleoliad ymarfer fel y gallwch wneud nodiadau yn ystod y dydd fydd o gymorth wrth fyfyrio nes ymlaen.\nRhaglen 3 blynedd amser llawn yw hon sy'n cynnwys tair lefel astudio. Mae pob lefel yn fodiwlaidd o ran fformat ac mae ganddi gymysgedd o fodiwlau academaidd a modiwlau ar sail ymarfer. Mae un modiwl ar sail ymarfer ym mhob blwyddyn ac mae'r amser a dreulir yn ymarfer yn cyfrif am 40% o'r rhaglen.\nCyfanswm gwerth credyd y modiwlau ar bob lefel yw 120 credyd y flwyddyn. Ar lefel 4 (blwyddyn 1) byddwch yn astudio 4 modiwl 30 credyd; ar lefel 5 (blwyddyn 2) byddwch yn astudio 4 modiwl 30 credyd; ar lefel 6 (blwyddyn 3) byddwch yn astudio 1 modiwl 20 credyd, 2 fodiwl 30 credyd ac 1 modiwl 40 credyd. Rhaid llwyddo ym mhob blwyddyn er mwyn i chi ennill dyfarniad BSc (Anrh.) Radiotherapi ac Oncoleg ond dim ond lefelau 5 a 6 sy'n cyfrannu at ddosbarthiad cyffredinol eich dyfarniad.\nPenderfynir ar hyd cyffredinol pob lefel astudio gan nifer yr wythnosau dysgu ar sail ymarfer, sy'n amrywio bob blwyddyn. Mae hyn yn angenrheidiol i sicrhau bod gennych ddigon o amser i ddatblygu'r holl sgiliau sydd eu hangen i ymarfer yn effeithlon fel radiograffydd therapiwtig, yn unol â gofynion Cyngor y Proffesiynau Iechyd a Gofal (HCPC) a darpar gyflogwyr.\nDyluniwyd lefel pedwar y rhaglen i roi'r wybodaeth a'r sgiliau sylfaenol sydd eu hangen arnoch i ddechrau eich datblygiad fel radiograffydd therapiwtig.\nBydd modiwlau academaidd yn cynnwys ymarfer proffesiynol, ffiseg ac offer radiotherapi yn ogystal â rheoli anatomeg, ffisioleg, oncoleg a radiotherapi canser yn y croen a'r thoracs (gan gynnwys y fron). Dilynir y rhain gan fodiwl dysgu yn seiliedig ar ymarfer.\nBydd dysgu rhyngbroffesiynol ar lefel pedwar yn rhoi'r cyfleoedd i chi ddatblygu ymwybyddiaeth o'ch proffesiwn eich hun a phroffesiynau grwpiau proffesiynol eraill sy'n cefnogi'r claf ar ei daith.\nByddwch yn gweithio mewn grŵp o fyfyrwyr o'ch rhaglen eich hun i ddatblygu eich dealltwriaeth o rôl y Radiograffydd Therapiwtig a rhannu hwn fel poster gyda myfyrwyr o raglenni eraill yn Ysgol y Gwyddorau Gofal Iechyd.\nFundamentals of Radiotherapy Practice HC1219 30 Credydau\nPrinciples of Radiotherapy Physics and Equipment HC1220 30 Credydau\nRadiotherapy Practice 1 - Skin and Thorax HC1221 30 Credydau\nRadiotherapy Practice Based Learning 1 HC1222 30 Credydau\nDyluniwyd lefel pump y rhaglen i adeiladu ar y wybodaeth a gafwyd ar lefel pedwar. Bydd modiwlau academaidd yn cynnwys rheoli anatomeg, ffisioleg, oncoleg a radiotherapi canser yn yr abdomen, y pelfis, y pen a'r gwddf a'r system nerfol ganolog (CNS), yn ogystal â chynllunio triniaeth radiotherapi.\nMae dysgu yn seiliedig ar ymarfer yn digwydd trwy gydol y lefel astudio hon. Bydd pob modiwl yn canolbwyntio ar ymarfer proffesiynol gan adeiladu ar eich dealltwriaeth o'r hyn y mae'n ei olygu i fod yn radiograffydd therapiwtig. Rhoddir cyfleoedd i weithio ar brosiectau gyda disgyblaethau proffesiynol eraill yn yr Ysgol yn rhan o'r lefel astudio hon.\nBydd addysg ryngbroffesiynol yn rhoi cyfleoedd i chi weithio gyda myfyrwyr o raglenni eraill yn Ysgol y Gwyddorau Gofal Iechyd, gan ddatblygu eich dealltwriaeth o waith tîm a chyfathrebu yn yr amgylchedd gofal iechyd amlddisgyblaethol. Bydd grwpiau'n cynnwys myfyrwyr o dri phroffesiwn a byddant yn defnyddio dysgu ar sail ymholiadau i archwilio sefyllfaoedd gwaith tîm go iawn o ymarfer.\nRadiotherapy Practice 2 - Pelvis and Abdomen HC2221 30 Credydau\nRadiotherapy Practice 3 - Head and Neck, and CNS HC2222 30 Credydau\nCurrent trends in Radiotherapy Practice HC2223 30 Credydau\nRadiotherapy Practice Based Learning 2 HC2224 30 Credydau\nDyluniwyd lefel chwech y rhaglen i adeiladu ar y wybodaeth a gafwyd ar lefel pedwar a phump. Ar y lefel hon, disgwylir i ddysgwyr gymryd rhan amlwg mewn trafodaethau dosbarth gan rannu safbwyntiau a syniadau am faterion cymhleth sy'n gysylltiedig ag ymarfer radiotherapi. Bydd cyfle i ddysgwyr ddatblygu eu gwybodaeth a'u dealltwriaeth o arweinyddiaeth ym maes radiotherapi a chyd-destun ehangach y GIG.\nMae cyfleoedd i ddatblygu a chynnal prosiect ymchwil yn rhan o'r lefel astudio hon. Bydd pob modiwl yn canolbwyntio ar ymarfer proffesiynol, a rhoddir cyfleoedd i weithio ar brosiectau gyda disgyblaethau proffesiynol eraill yn yr Ysgol a'r tu allan iddi.\nGan ddatblygu eich sgiliau rhyngbroffesiynol a enillwyd ym mlynyddoedd un a dau, cewch gyfle i ddatblygu eich maes arbenigol eich hun lle byddwch yn gallu ymgysylltu â myfyrwyr yn yr Ysgol a thu hwnt i ddatblygu dealltwriaeth o arweinyddiaeth, rheolaeth a gwytnwch wrth weithio mewn tîm aml-broffesiynol.\nLeadership in Radiotherapy HC3297 20 Credydau\nComplex Issues in Radiotherapy HC3298 30 Credydau\nResearch Practice in Radiotherapy HC3299 30 Credydau\nRadiotherapy Practice Based Learning 3 HC3300 40 Credydau\nLluniwyd y rhaglen i adlewyrchu theori ac ymarfer ar draws radiotherapi. Bydd hyn yn eich galluogi i roi eich gwybodaeth ddamcaniaethol ar waith pan fyddwch ar leoliad.\nDefnyddir dull sy'n seiliedig ar ymholiadau wrth addysgu a dysgu ar y rhaglen, sy'n ceisio'ch ysbrydoli i ddysgu'n annibynnol drwy ganolbwyntio ar gwestiynau, problemau neu sefyllfaoedd. Gwnaed hyn er mwyn eich helpu i gael gwybodaeth i ddatrys problemau yn y byd go iawn. Cewch astudiaethau achos perthnasol a fydd yn cael eu defnyddio i ddatblygu gwybodaeth am fathau penodol o ganser.\nBydd adnoddau ar gael ar-lein ac yn ystod darlithoedd a thiwtorialau er mwyn eich helpu ac fe'ch anogir yn weithredol i geisio tystiolaeth o lenyddiaeth i helpu i gefnogi a llywio'ch syniadau.\nBydd gweithdai ymarferol yn yr ystafell radiotherapi mewn amgylchedd rhithwir (VERT), yr ystafell cynllunio triniaeth, yr ystafell mowldiau a'r ystafell triniaeth cilofoltedd yn eich helpu i ddatblygu sgiliau ac atgyfnerthu'ch dysgu\nDarperir cyfleoedd i glywed yn uniongyrchol gan ddefnyddwyr gwasanaeth a gofalwyr trwy gydol eich astudiaeth er mwyn eich galluogi i ddeall sut brofiad yw cael canser o safbwynt y rhai sydd â mewnwelediad personol. Bydd hyn yn helpu i ddatblygu eich ymarfer proffesiynol.\nCynhelir addysg ryngbroffesiynol drwy gydol tair blynedd y rhaglen. Yn lefel 4, bydd hyn yn canolbwyntio ar ddatblygu eich dealltwriaeth o'r hyn sydd ei angen i fod yn radiograffydd therapiwtig, ar y cyd ag aelodau eraill eich dosbarth. Wrth i chi fynd trwy'r rhaglen, bydd addysg ryngbroffesiynol yn cynyddu i gynnwys gweithio gyda grwpiau o ddisgyblaethau gweithwyr gofal iechyd proffesiynol eraill o fewn yr Ysgol Gwyddorau Gofal Iechyd a thu hwnt, gan ganiatáu i chi gael gwell dealltwriaeth o daith unigolyn ar hyd ei lwybr gofal canser.\nBydd sesiynau tiwtorial yn eich helpu i gymhwyso theori i'r lleoliad ymarferol a bydd lleoliadau ymarfer yn cynnig rhagor o gyfleoedd i arsylwi a datblygu eich sgiliau damcaniaethol yn rhyngweithiol mewn amgylchedd go iawn.\nMae'r rhaglen hon yn cynnig elfennau o'r ddarpariaeth drwy gyfrwng y Gymraeg.\nBydd gennych diwtor personol trwy gydol eich astudiaethau a byddwch yn cael cyfarfodydd rheolaidd. Bydd yn rhoi cefnogaeth fugeiliol ac arweiniad academaidd trwy gydol y rhaglen. Yn ogystal â hyn, bydd gennych oruchwyliwr academaidd a fydd yn eich cefnogi wrth i chi ddatblygu eich prosiect ymchwil. Pan fyddwch allan ar leoliad bydd darlithydd clinigol a mentoriaid o'n grŵp staff cymwys yn eich cefnogi.\nMae ein hamgylchedd dysgu rhithwir o fewn cyrraedd drwy ddyfeisiau bwrdd gwaith a symudol, sy'n eich galluogi i gael mynediad at adnoddau electronig o unrhyw le. Mae labordai cyfrifiadurol pwrpasol, ystafelloedd astudio i fyfyrwyr, rhwydweithiau WiFi ar draws y campws, cyfleusterau argraffu a llyfrgell gofal iechyd bwrpasol ar gael drwy gydol y flwyddyn. Mae staff ar gael ar y safle i gynorthwyo myfyrwyr a rhoi cymorth a chyngor.\nMae gan yr Ysgol y Gwyddorau Gofal Iechyd fynediad at amrywiaeth o gyfleusterau radiotherapi er mwyn helpu i gefnogi'ch dysgu. Mae'r rhain yn cynnwys ystafell Amgylchedd Rhithwir i Radiotherapi (VERT), ystafell mowldiau, ystafell cynllunio triniaeth a mynediad i uned triniaeth cilofoltedd.\nBydd gennych fynediad, trwy Amgylcheddau Dysgu Rhithwir Dysgu Canolog, at ddeunydd amlgyfrwng perthnasol, cyflwyniadau, taflenni darlithoedd, recordiad o'ch darlithoedd drwy'r system recordio darlithoedd, llyfryddiaethau, dolenni pellach, ymarferion electronig a chylchoedd trafod.\nMae’r Brifysgol yn cynnig amrywiaeth o wasanaethau sy’n cynnwys y Gwasanaeth Gyrfaoedd, y Gwasanaeth Cwnsela, y Gwasanaeth Anabledd a Dyslecsia, y Gwasanaeth Cefnogi Myfyrwyr, a llyfrgelloedd a chanolfannau adnoddau.\nByddwn yn darparu adborth i chi ar eich gwaith mewn amrywiaeth o fformatau. Bydd y rhain yn cynnwys rhoi adborth llafar yn ystod sesiynau tiwtorial, adborth yn ystod darlithoedd, adborth ysgrifenedig drwy fforymau trafod modiwlau ar-lein, ac adborth ysgrifenedig electronig am waith cwrs a asesir drwy Stiwdio Adborth.\nCewch adborth ysgrifenedig crynodol mewn cysylltiad ag arholiadau a gallwch drafod eich perfformiad cyffredinol gyda'ch tiwtor personol. Yn ystod lleoliadau clinigol, bydd mentoriaid/athrawon clinigol yn cefnogi eich cynnydd drwy roi adborth llafar ac ysgrifenedig am eich perfformiad clinigol.\nYou will be assessed in a variety of ways throughout your study to make sure that you have the opportunity to learn and improve upon your formative assessments and to showcase your skills and knowledge base through different assessment methods.\nThese include, formal unseen written examinations, electronic examinations, practical examinations, written coursework, a research article, presentations (both group and individual) and posters. Electronic examinations make use of computers to provide access to diagrams, CT images and radiotherapy treatment plans which are explored through written examination questions.\nPractice placements will be assessed through practical demonstration of skills and behaviours across each of the levels. Throughout level 4 and 5, you will develop a clinical diary which will include, clinical goals, progress record, personal reflections, learning contracts and placement checklists. The clinical diary will be formatively assessed throughout this time so that you can track your progress and be proactive in determining your practical learning needs. At level 6, you will continue to develop your clinical diary but at this level, it will form part of your summative assessment for the module.\nGwybodaeth a Dealltwriaeth o:\nanatomeg, ffisioleg a phatholeg a sut mae hyn yn effeithio ar gynllunio a darparu radiotherapi yn ymarferol;\nsut mae pelydriadau yn rhyngweithio â mater ac effeithiau hyn ar y corff dynol;\ncanser fel proses y clefyd;\namlder a nifer yr achosion o ganser yn y DU (ac ar draws y byd) a sut mae hyn yn llywio'r ddarpariaeth gofal;\ncyd-destun ehangach oncoleg a rheolaeth cleifion â chanser;\ntechnolegau delweddu o fewn y broses radiotherapi;\nyr amrywiaeth o ddulliau triniaeth sydd ar gael a phryd y gellir defnyddio pob un;\ndimensiynau seicogymdeithasol gofalu am gleifion a'u teuluoedd yn ystod y broses radiotherapi a thu hwnt;\nproffesiynoldeb a sut mae hyn yn llywio ymarfer radiograffeg therapiwtig;\ncanllawiau proffesiynol a rheoleiddiol.\nSgiliau gwneud penderfyniadau\nY gallu i ddadansoddi, gwerthuso a chymhwyso ymarfer sy'n seiliedig ar dystiolaeth\nY gallu i weithio fel gweithiwr proffesiynol awtonomaidd sy'n rhoi ei ddyfarniadau proffesiynol ei hun ar waith o fewn cwmpas yr ymarfer yn unol â safonau Ymddygiad, Perfformiad a Moeseg (2016) y Cyngor Proffesiynau Iechyd a Gofal (HCPC).\nDull cyfannol o ddarparu gwasanaeth, sy'n cynnwys gweithio mewn partneriaeth â'r defnyddiwr gwasanaeth wrth gyflwyno ei gynllun gofal unigol.\nDadansoddi, dewis, addasu a defnyddio technegau ac arferion delweddu priodol i drin defnyddwyr gwasanaeth yn gywir ac yn effeithiol.\nY gallu i addasu i rôl, cyfrifoldebau, arferion gwaith ac amgylcheddau newidiol darpariaeth radiograffeg therapiwtig a dangos arweinyddiaeth ac arloesedd ym maes gofal defnyddwyr gwasanaeth.\nSgiliau gwaith tîm effeithiol gyda phob aelod o'r tîm amlbroffesiynol yn ymwneud â gofal defnyddwyr gwasanaeth.\nYstod eang o sgiliau cyfathrebu datblygedig ac effeithiol iawn, gan gynnwys ar lafar, yn weledol ac yn ysgrifenedig, gan ddefnyddio dull beirniadol i addasu'r sgiliau hyn er mwyn sicrhau dull cydweithredol o roi gwybodaeth i ystod amrywiol o gynulleidfaoedd, a chael gwybodaeth ganddynt.\nSgiliau meddwl a rhesymu yn feirniadol wrth gymhwyso gweithgareddau proffesiynol.\nEich gallu i gymryd cyfrifoldeb am eich dysgu gydol oes eich hun o fewn fframwaith Datblygiad Proffesiynol Parhaus (DPP) ar y cyd â gofynion Cyngor y Proffesiynau Iechyd a Gofal (HCPC).\nMyfyrio beirniadol i lywio ymarfer.\nGwydnwch a'r gallu i addasu.\nWill this course require a DBS Certificate?\nMae ein cyrsiau’n cynnig cryn dipyn o amser ar gyfleoedd dysgu ymarferol sy'n helpu i ddatblygu hyder, galluoedd a chyflogadwyedd fel gweithiwr proffesiynol gofal iechyd.\nDyna pam aeth 100% o fyfyrwyr a raddiodd gyda BSc mewn Radiotherapi ac Oncoleg yn 2019 ymlaen i gael swydd a/neu astudiaethau chwe mis ar ôl graddio (*UNISTATS 2019).\nGall darpar gyflogwyr gynnwys byrddau iechyd ac Ymddiriedolaethau GIG amrywiol, gwasanaethau iechyd rhyngwladol a sefydliadau addysg uwch.\nBydd myfyrwyr yn ymgymryd â dysgu ar sail ymarfer ym mhob un o dair blynedd y rhaglen a gofynnir iddynt gyflawni hyn mewn adrannau radiotherapi ledled Cymru. Mae hyn yn golygu y bydd disgwyl i chi, mewn unrhyw flwyddyn, ymgymryd â dysgu ar sail ymarfer mewn dwy ganolfan neu fwy. Ceir adrannau yng Nghaerdydd, Gogledd Cymru ac Abertawe ar hyn o bryd. Mae nifer yr wythnosau dysgu ar sail ymarfer yn amrywio trwy gydol y rhaglen a bydd disgwyl i chi fynychu 35 awr ym mhob wythnos a ddyrennir i chi. Mae'r amseru hwn yn rhoi digon o gyfle i fyfyrwyr ddatblygu'r sgiliau sydd eu hangen gyda pheth hyblygrwydd pe bai angen iddynt ad-dalu oriau.\nYm mlynyddoedd 2 a 3 y rhaglen, caiff myfyrwyr y cyfle i ymgymryd â lleoliadau dewisol dramor, os byddent yn dymuno gwneud hynny, er mwyn datblygu eu gwybodaeth a'u dealltwriaeth o ymarfer radiotherapi yn rhyngwladol. Caiff y lleoliadau hyn trafod a'u trefnu gan y myfyriwr unigol gyda chymorth a chyngor gan staff perthnasol y brifysgol. Bydd pob lleoliad yn rhwym wrth brosesau Asesu Risg Lleoliad y Brifysgol.


Os ydych chi'n derbyn Budd-dal Tai a bod eich amgylchiadau (neu amgylchiadau aelod o'ch aelwyd) yn newid, mae'n rhaid ichi gysylltu â ni ar unwaith oherwydd gall hyn effeithio ar eich hawl i fudd-dal. Gallwch rhowch gwybod i ni am newid mewn amgylchiadau ar-lein.\nOs ydych chi'n mynd dramor am fwy na 3 mis.\nYn y rhan fwyaf o achosion, bydd angen i ni weld dogfennau ategol gwreiddiol megis llythyr gan eich landlord os yw'n rhoi gwybod am godi rhent neu slipiau cyflog os yw'ch cyflog wedi newid.\nOs nad ydych chi'n gallu darparu'r dogfennau ategol ar unwaith, peidiwch ag oedi cyn dweud wrthym am y newid.


Mawrth ac Ebrill / March & April 2009\nAnfonnwn ein dymuniadau gorau am wellhad llwyr a buan i Mrs May Roberts, Berthglyd sydd yn yr ysbyty yn derbyn gofal, ac yn yr un modd John Rhys Evans, Glasdir sydd yn treulio cyfnod yn yr ysbyty yng Nghaerdydd yn derbyn triniaeth law-feddygol. Pob hwyl i'r ddau ohonynt.\nBest wishes for a full and speedy recovery to Mrs May Roberts, Berthglyd and MrJohn Rhys Evans, Glasdir, both of whom are currently in hospital.\nLlongyfarchiadau i Marie Warner, Tegeirian ar ei phriodas i Keron Peregrine yng ngwesty'r Hudd Gwyn, Llandeilo ar yr 28ain o Fawrth. Maent yn mynd i fyw ym Mhumsaint. Un arall o ferched yr ardal i briodi yn ddiweddar yw Rhiannon Thomas, Bryndolau a briododd a Sebastian Ling yng nghapel Bethel Cwm Pedol ar yr 11eg o Ebrill. Cynhaliwyd y neithior yn Y Ffigysbren, Dryslwyn, ac maent wedi ymgartrefi yn Nrefach Felindre.\nCongratulations to Marie Warner, Tegeirian and Keron Peregrine on their marriage and also to Rhiannon Thomas, Bryndolau and Sebastian Ling who also got married recently.\nDaeth cynulleidfa dda ynghyd ar y 18fed o Ebrill ar gyfer ymweliad Cwmni Cudyll Coch a'r Neuadd. Eleni, perfformiwyd dwy gomedi - â€˜Lolipop a Jeli Coch' gan John O Evans a â€˜Dirgelwch yr Awr Ginio' gan Sioned Huws - a phawb wedi mwynhau y ddau gynhyrchiad. Llywydd y noson oedd Mrs Rona Morgan, Maes y gÃ¢d, Derwen Fawr - un a fu yn athrawes a phrif athrawes yn Ffarmers am gyfnod o 32 o flynyddoedd, a braf oedd cael y cyfle i'w chroesawi, ynghyd a'i phriod Gwyn, yn Ã´l i'r pentref. Cafwyd araith ddifyr ganddi yn sÃ´n am rai o'r digwyddiadau a'r cymeriadau o'i chyfnod yn Ysgol Ffarmers, ac mae'n amlwg iddi fwynhau yr amser yn y gymdogaeth. Diolch i'r Llywydd a'r Cwmni Drama am noson hwylus.\nThe two comedy dramas performed by Cwmni Cudyll Coch on 18/4/09 were enjoyed by a well attended audience.\nRhedeg Hanner Marathon/Half Marathon\nDymuna Barrie ac Amanda, Swn y Nant ddiolch i bawb a wnaeth eu noddi i redeg Hanner Marathon Caerdydd ym mis Hydref y llynedd. Trwy eu ymdrechion, llwyddont i godi Â£800 tuag at Uned Losgiadau Ysbyty Treforys, lle cafodd Rhys y mab driniaeth pan yn faban.\nBarrie ac Amanda, Swn y Nant would like to thank all those who sponsored them for the Cardiff Half Marathon.They raised Â£800 for the Burns Unit, Morriston Hospital.


‘Rhaid dysgu gwersi’ yn dilyn marwolaeth cyn-athro o Grymych – Golwg360\n25 Ionawr 2019 am 11:09\nMae cynghorydd lleol yn dweud bod angen i’r heddlu bod yn “wyliadwrus” wrth ymdrin â phobol sy’n dioddef o salwch meddwl.\nDaw’r sylwadau hyn ar ôl i gwest ddyfarnu bod swyddogion yr heddlu ‘wedi cyfrannu’ at farwolaeth cyn-athro lleol.\nBu farw Meirion James, a oedd yn dioddef o iselder manig, yng ngorsaf yr heddlu yn Hwlffordd ar Ionawr 31, 2015, ar ôl i swyddogion geisio ei atal wrth iddo ruthro o’i gell.\nDaeth y rheithgor i’r casgliad bod y gŵr 53 oed wedi marw trwy fygu, a bod y modd yr oedd y swyddogion wedi’i atal – trwy ei ddal ar lawr – wedi cyfrannu at y farwolaeth.\nRoedd hefyd yn feirniadol o’r ffaith na chafodd asesiad iechyd meddwl ei gynnal ar Meirion James cyn y digwyddiad.\nYn ôl y Cynghorydd Cris Tomos, sy’n cynrychioli ardal Crymych ar Gyngor Sir Benfro, bu clywed am farwolaeth Meirion James yn “sioc” i’r gymuned gyfan.\n“Yn amlwg, roedd y feddyginiaeth wedi effeithio ar Meirion yn arw ac, yn anffodus, am ba bynnag rheswm, ni chafodd y cymorth digonol yn ystod y cyfnod hwnnw pan oedd e’n dioddef o salwch meddwl,” meddai’r Cynghorydd Cris Tomos wrth golwg360.\n“Mae’n drist na chafodd y gefnogaeth ei chynnig o ran cymorth gyda meddyginiaeth yn y cyfnod yn arwain at ei farwolaeth.\n“Mae eisiau bod yn wyliadwrus a rhoi’r gofal gorau posib trwy ddod i mewn â doctoriaid ac felly.\n“Mae’n rhaid sicrhau nad ydyn nhw’n cael eu cloi lan am gyfnodau sy’n rhoi mwy o bwysau dolur meddwl arnyn nhw, fel y gwelwyd ar y CCTV [o Meirion James].\n“Roedd e’n hynod o drist i’r teulu orfod wylio’r fath ddelweddau.”\nYn dilyn dyfarniad y cwest, mae Prif Gwnstabl Cynorthwyol Heddlu Dyfed-Powys, Vicki Evans, wedi cydymdeimlo gyda theulu a ffrindiau Meirion James.\n“Yn syth wedi’r digwyddiad, fe wnaethon ni gyfeirio’r achos at Gomisiwn Annibynnol Cwynion yr Heddlu (IOPC),” meddai.\n“Rydym wedi cydweithio’n llawn gyda’r ymchwiliad ac mae eu hargymhellion wedi’u gweithredu.”\nYn ôl Cyfarwyddwr yr IOPC yng Nghymru, Catrin Evans, fe ddaeth ymchwiliad annibynnol i’r casgliad nad oedd angen cymryd camau disgyblu yn erbyn gweithredoedd yr heddlu.\nOnd ychwanega fod rhai “agweddau o rôl yr heddlu gyda Mr James ddim yn cyd-fynd â’r drefn”.\nRoedd hynny, medden nhw, yn cynnwys y ffaith na chafodd “record gywir” ar Meirion James ei gofnodi gan swyddogion, yn ogystal â methiant i gynnal asesiad iechyd meddwl.


Gêm Geni Cesaraidd a Gofal Babanod Ar-lein. Chwarae am ddim\nGêm Geni Cesaraidd a Gofal Babanod\nWedi chwarae: 6542\nChwaraewch y gêm Geni Cesaraidd a Gofal Babanod Ar-lein:\nGêm Disgrifiad Geni Cesaraidd a Gofal Babanod\nGofalu am blentyn bach yn fater cymhleth iawn, ond mae llawer o ferched bach am i rywun i chwarae. Yn y gêm gallwch fwynhau gan nifer o ddulliau a fydd yn dod â criw cyfan o hwyl i chi. Yn y modd gyntaf, byddwch yn gallu edrych ar yr enedigaeth, ac efallai hyd yn oed yn cymryd rhan fach ynddynt. Yn yr ail modd, byddwch ond yn edrych ar blentyn bach. . Chwaraewch y gêm Geni Cesaraidd a Gofal Babanod ar-lein.\nNodweddion technegol y gêm Geni Cesaraidd a Gofal Babanod\nGêm Geni Cesaraidd a Gofal Babanod Ychwanegodd: 28.04.2015\nMaint y gêm: 2.5 MB\nMae'r gêm yn cael ei chwarae: 6542 amser\nGêm Rating: 3.76 allan 5 (59 amcangyfrifon)\nGemau fel y gêm Geni Cesaraidd a Gofal Babanod\nLawrlwytho gêm Geni Cesaraidd a Gofal Babanod\nEmbed y gêm Geni Cesaraidd a Gofal Babanod ar eich gwefan:\nI fewnosod y gêm Geni Cesaraidd a Gofal Babanod ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Geni Cesaraidd a Gofal Babanod, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Geni Cesaraidd a Gofal Babanod, hefyd yn chwarae yn y gêm:


Achub criw o naw o ddynion o Lundain oddi ar fynydd Tryfan – Golwg360\nAchub criw o naw o ddynion o Lundain oddi ar fynydd Tryfan\nRoedd un wedi cael pwl o banig, nid am y tro cyntaf wrth ddringo mynydd\nRobert J Heath (CC BY 2.0)\nMae criw achub mynydd Dyffryn Ogwen yn dweud iddyn nhw orfod achub naw o ddynion oddi ar fynydd Tryfan yn dilyn digwyddiad y gellid fod wedi’i osgoi.\nFe wnaeth y criw adael Llundain am 9 o’r gloch fore ddoe (dydd Sadwrn, Awst 15) ac anelu am y gogledd “heb gyfarpar, heb brofiad a heb wybodaeth am y llwybr”, meddai’r criw.\nLlwyddodd dau o’r dynion i gyrraedd y copa, tra bod tri wedi penderfynu rhoi’r gorau iddi a’i throi hi am y gwaelod.\nFe wnaeth y pedwar arall barhau â’u taith cyn cael cyngor gan y gweddill i geisio dod yn ôl, ond aethon nhw ar goll ar y llwybr.\nCafodd un dyn bwl o banig a doedd e ddim yn gallu symud o ganlyniad i flinder difrifol.\nCafodd y criw i gyd eu hachub ar ôl i hofrennydd orfod teithio o Sain Tathan ar ôl cael ei dargyfeirio wrth ymateb i alwad arall ar yr Wyddfa.\nDywedodd y dyn oedd wedi mynd i banig fod hynny wedi digwydd sawl gwaith yn y gorffennol.\nGeraint Jarman yn 70 heddiw – ac yn rhyddhau albym newydd\nBu yn sgrifennu caneuon roc yn y cyfnod clo\nFfrwydrad Beirut: ymchwiliad “cymhleth iawn”\nYr Arlywydd Michel Aoun yn dweud na fydd yn dod i ben yn gyflym\nCyfnod clo yn Abertawe a Chaerdydd o 6 o’r gloch heno (nos Sul, Medi 27)\nBydd 1.5m o boblogaeth Cymru mewn cyfnod clo erbyn hynny\nHuw Davies 18 Awst 2020, 11:20\nAmlwg fod gan y bobol yma ddim parch o gwbwl at y gwasanethau lleol, yr ardal yn gyffredinol na dim arall. Dim ond awchu am ymateb i’w chwant hunanol ac wedyn crio fel babanod pan fo pethe yn mynd yn sur arnynt. Ryw bryd bydd rhaid gadael criw fel hyn allan ar y mynydd, ond rydym fel cymunedau yn rhy barod i achub pob math o ffyliaid sy’n dod i’n ardaloedd prydferth.


Cheap Hotel Nijmegen Cheap Nijmegen gwesty llong dros nos\nDros nos mewn llong gwesty yn Nijmegen\nHotel Nijmegen-Visit Mae'r hen dref brydferth ac yn treulio'r nos ar long hwylio neu westy llong traddodiadol. Yn yr haf, mae rhai hwylio o'r llongau ar ddyfroedd yr Iseldiroedd, ac yn y gaeaf maent yn eu gwasanaethu fel goedkoop gwesty mewn amrywiol ddinasoedd yn yr Iseldiroedd, gan gynnwys Nijmegen. Mae llongau yn aros amdanoch chi trwy gydol y flwyddyn yn y dinasoedd mawr. Ar ôl diwrnod llawn digwyddiadau, mae'n ddychweliad da adref ar un o'r Cwsgwyr yn yr harbwr.\nCysgu ar long yn Nijmegen nid yn unig yn syndod, ond hefyd yn fuddiol\nMae'n ffordd wych o dreulio'r nos yn ystod taith ddinas neu benwythnos i ffwrdd. Rydych chi'n cysgu ar long gyda salon deniadol fel canolbwynt canolog. Mae gwely cyfforddus wedi'i wneud yn aros amdanoch yn eich caban. Ac yn y bore mae yna un yn y llong westy yn Nijmegen brecwast 'n glws yn barod. Mewn tywydd da gallwch chi wir dec yfed coffi wrth edrych allan dros yr harbwr. Ac mae gennych yr amser, oherwydd dim ond mae angen i wirio oriau 12.00.\ndigon o ddewis\nMae gwesty dros nos arbennig a gwreiddiol ar fwrdd llong yn Nijmegen. Perffaith ar gyfer ffrindiau, teulu a chydweithwyr.\nMae ein llongau yn dod mewn gwahanol siapiau a meintiau. hwylio sporty Of gyflym i lety clyd hardd. Mae'r llongau yn, ar wahân gwely a brecwast hefyd yn addas iawn fel llety grŵp.\nOs nad yw'r llong gwesty delfrydol ei restru. Yna gallwn adael i longau o fannau heblaw Nijmegen hwylio i mewn i'r nos fel bod capasiti yn cael ei gynyddu. A oes gennych dymuniadau penodol i archebu llety delfrydol? Yna nad ydych yn gallu oedi i gysylltu â ni.\nMae gan y ddinas hon hanes hir iawn, sy'n dyddio'n ôl dros 2000 o flynyddoedd. Swydd fasnach y Rhufeiniaid oedd y ddinas gyntaf a chyfeiriwyd ati fel Novio-magus, sy'n golygu marchnad newydd. Fel Ulpia Noviomagus Batavorum, derbyniodd 100 o hawliau marchnad o gwmpas y flwyddyn. Yn 1230 daeth Nijmegen yn ddinas imperialaidd rydd ac yn 1402 yn ddinas Hanseatic. Ar ôl i Nijmegen fod yn gartref i Academi Illustrious rhwng 1655 a 1679, mae'r ddinas wedi bod yn ddinas prifysgol ers dyfodiad y Brifysgol Gatholig (Prifysgol Radboud heddiw) yn 1923. Mae’n amlwg felly yn ddinas sydd â hanes cyfoethog a byddwch hefyd yn profi hyn pan fyddwch yn cerdded drwyddi. Ym mhobman fe welwch weddillion hen adeiladau, muriau dinasoedd ac eglwysi. Ac yn ystod teyrnasiad y Rhufeiniaid yr adeiladwyd caer fawr ar fryn ar y Waal, y mae ychydig ranau ar ol o hyd.Beth i'w wneud? Yn y ganolfan hanesyddol gallwch hefyd fynd yn dda iawn os ydych yn hoffi siopa. Mae yna lawer o siopau arbenigol a siopau arbenigol na fyddwch yn dod o hyd i unrhyw le arall. Eisiau arogli diwylliant yma hefyd ddigon i'w wneud, mae yna nifer o amgueddfeydd, orielau a theatrau mawr a bach lle gallwch edrych allan eich llygaid.Church Stevens Saint Ni allwch fynd o gwmpas yr eglwys hon yn y ganolfan. Mae'r adeilad rhyfeddol hwn yn dyddio o'r 15 ganrif ac hyd yn hyn mae lle lle digwyddir digwyddiadau diwylliannol a gweithgareddau crefyddol.Wicipedia Dysgwch am hanes cyfoethog y ddinas hon.Amgueddfa Anatomeg a Phatholeg Mae'r amgueddfa hon yn rhan o UMC St. Radboud. Yn yr amgueddfa, mae'r ymwelydd yn mynd ar daith i ddarganfod trwy'r corff dynol. Mae'r amgueddfa yn dangos sut mae ein corff wedi'i strwythuro a sut mae'n datblygu. Darganfyddwch gyfrinachau ein corff ein hunain yn yr Amgueddfa Anatomeg!siopa Ar ôl diwrnod o siopa yn fwy na 400 o siopau bod y ddinas yn gyfoethog gallwch ddewis yn y ddinas fywiog o lawer o fwytai a chaffis. Ac yn yr haf, mae'n llawn o derasau.Amgueddfa Valkhof O dan yr un to fe welwch gasgliad gwych o archeoleg Rufeinig, yn ogystal â chelf fodern a hynafol. O'r adeilad gwydr, a ddyluniwyd gan y pensaer Ben van Berkel, mae gennych olygfa odidog o dirwedd yr afon.Mae Nijmegen yn rhy ddiddorol i'w weld mewn un diwrnod, felly cysgwch ar long gysgu a chymerwch yr amser i archwilio popeth sydd gan y ddinas hon i'w gynnig wedi.


Huw yn rhoi ei wybodaeth ar waith gyda ‘choeden deulu’r defaid’\nMae’r cyfnod wyna yn ei anterth i un o Ysgolorion Hybu Cig Cymru (HCC) ac mae’n gyfle i roi’r wybodaeth a ddysgodd am eneteg wrth deithio yn New South Wales ar waith i wella cyflwr iechyd ac enillion ei ddiadell ar ei fferm yn Sir Gâr.\nEnillodd Huw Williams, o Fferm Banc ger Tal-y-llychau, Ysgoloriaeth HCC i’w alluogi i ddatblygu potensial systemau DNA Shepherd a Chofnodi EID i gofnodi defaid gyda nodweddion bridio effeithlon ar gyfer y farchnad.\n“Mae’r bridiwr hyrddod llwyddiannus yn gwybod beth yw cefndir geneteg pob dafad ar y fferm – fel rhyw fath o ‘goeden deulu’r defaid’,” meddai Huw, a fu’n edrych ar systemau cofnodi yn Seland Newydd ac Awstralia. “Roeddwn i eisiau gwybod sut mae pob system yn gweithio, pa mor ddibynadwy ydyn nhw, pa mor addas ydyn nhw ar gyfer ffermydd mynydd Cymru a’r gost o’u cyflwyno a’u rhedeg.\n“Mae’r gallu i gofnodi’n gywir, dros amser, yn galluogi’r ffermwr i dynnu’r traean isaf allan – y perfformwyr gwanaf – a chreu diadell iach sy’n ateb gofynion y farchnad.”\nGraddiodd Huw mewn Gwyddor Anifeiliaid o Brifysgol Aberystwyth, a bu’n gweithio fel swyddog technegol mewn safle prosesu, fel darlithydd yng Ngholeg Sir Gâr ac fel Cynghorydd Technegol yn Innovis.\nDysgodd ei grefft o amaethu gan helpu ei dad, ond wrth iddo dreulio mwy o amser ar y fferm, roedd o’n awyddus i gyflwyno dulliau arloesol a gwahanol. Arweiniodd hynny, gyda chefnogaeth a chymorth ei dad, i Huw rentu ei dir ei hun a dechrau adeiladu ei fusnes tra’n parhau i gynorthwyo ar y fferm deuluol. Erbyn hyn, mae Huw yn rhentu 200 acer o dir yn ogystal â helpu ar y fferm deuluol 400 acer.\nAr ei daith fel rhan o Ysgoloriaeth HCC 2015, edrychodd Huw ar DNA Shepherd yn Seland Newydd a Chofnodi EID yn Awstralia, tra hefyd yn edrych ar ddulliau mwy traddodiadol yn y ddwy wlad.\nRoedd costau’r systemau, yn seiliedig ar ddiadell o 800 o famogiaid yn magu ar raddfa o 150%, yn amrywio’n fawr. “Ar y pryd, y DNA Shepherd oedd y drutaf ar £10 yr oen; roedd eu tagio ar ôl geni yn costio £2.33, cofnodi EID yn £2.08 a pharu gyda’r famog gywir yn £0.50.\n“Teimlais mai DNA Shepherd oedd y dull hawsaf i ffermwyr,” meddai Huw. “Roedd yn system gywir iawn, roedd hi’n hawdd cael samplau ond, hefyd, mae’n ddrutach. Er hynny, mae sicrhau’r fagwraeth yn bwysig ar gyfer cynhyrchu hyrddod mewn amgylchedd masnachol.\n“Roedd y Cofnodi EID a welais yn defnyddio technoleg Sapien PedigreeScan. Roedd yn golygu gwariant cychwynnol ond roedd yn eithaf rhad yn dilyn hynny ac mae ganddo gryn botensial mewn mentrau masnachol. Mae’n helpu i ganfod y mamogiaid sy’n perfformio orau ar gyfer eu cadw yn y ddiadell.\n“Mae tagio ar ôl geni yn gallu creu gwaith yn ystod y cyfnod wyna a daeth hynny’n amlwg yn y gwahanol ffermydd y bues i’n ymweld â nhw. Ond, mae’r gallu i sgorio’r famog am ei gallu i fagu, a hynny yn syth ar ôl wyna, yn bwysig iawn, gallwch sgorio nodweddion fel lleoliad y deth, ac mae’n golygu gwell cyflymdra a llwyddiant ar gyfer mamogiaid ac ŵyn i gael eu paru ar ôl eu handlo.”\nTeimlodd Huw fod ei fywyd masnachol wedi newid yn ddramatig ar ôl cael y cyfle i weld y systemau’n gweithio: “Dangosodd yr ymweliadau y bydd cofnodi gofalus a threfnus yn arwain at gynnydd mewn perfformiad.”\nErs hynny, mae o wedi gwneud newidiadau ar ei fferm ei hun. “Rwy’n awyddus iawn i sicrhau fy mod i’n gwybod be dwi’n ei gynhyrchu. Rwy’n cyflwyno system mewnbwn isel ac allbwn uchel, ac yn cadw diadell effeithlon. Byddaf yn dewis y mamogiaid sy’n perfformio orau dros y cwpwl o flynyddoedd nesaf, a, gan ddefnyddio DNA Shepherd, byddaf yn targedu mamog 65Kg sydd â’r gallu i gynhyrchu ŵyn sy’n gyfystyr a’i phwysau pan fydd yn cael hwrdd,” meddai.


Gwasanaeth cerddoriaeth Aptôn “yn ôl yn fyw ac yn iach” – Golwg360\nGweinydd yr ap wedi ei uwchraddio ar ôl cael ei hacio\nMae’r ap ffrydio cerddoriaeth Gymraeg, Aptôn, yn weithredol unwaith eto wedi iddo gael ei hacio yr wythnos ddiwetha’.\nYmosododd hacwyr ar weinydd Aptôn, gan ofyn am bridwerth o £200 i’w gael yn ôl. Er bod cwmni Sain wedi ystyried talu’r hacwyr, fe gawson nhw gyngor cyfreithiol i beidio, rhag i’r hacwyr ofyn am fwy a mwy.\nYn ôl Dafydd Roberts, prif weithredwr cwmni Sain, fe gafodd tua 2,000 o gwmnïau ar draws y byd eu heffeithio gan yr hac, ond bellach mae diogelwch meddalwedd yr ap wedi cael ei uwchraddio ac mae modd defnyddio’r ap unwaith eto.\n“Mae Aptôn yn ôl yn fyw ac yn iach,” meddai Dafydd Roberts wrth golwg360. “Mae pob dim wedi ei achub, ac mae diogelwch y gweinydd wedi ei uwchraddio.”\nFe lansiwyd yr ap ddiwedd Hydref, gyda chymaint â 1,300 o bobol yn tanysgrifio dros gyfnod y Nadolig.\nCyfle i ddarllenwyr leisio’u barn mewn adolygiad rhwng nawr a diwedd Ebrill